Informaciona tehnologija - Аlims\nАlims » O Agenciji » Informaciona tehnologija\nSve veća upotreba informacionih tehnologija i napredak Interneta omogućavaju moćne alate i stavljaju ih na raspolaganje građanima, državnim organima, velikim i malim preduzećima širom sveta.\nZa obavljanje osnovne delatnosti u Agenciji za lekove i medicinska sredstva Srbije (ALIMS) informaciona tehnologija ima veliki značaj.\nPosebna pažnja se posvećuje:\nrazvoju i upravljanju informacionim tehnologijama\nrazvoju, održavanju i unapređenju integrisanog poslovnog informacionog sistema Agencije za lekove i medicinska sredstva Srbije\nodržavanju informatičke opreme, nadogradnji hardvera i rekonfiguraciji hardverskih rešenja\nobezbeđenju zaštite informacionog sistema i računarske mreže\nobezbeđenju tehničke kompatibilnosti informatičke infrastrukture\nrazvoju e-poslovanja Agencije za lekove i medicinska sredstva Srbije, u skladu sa projektom razvoja e-uprave RS\nrazvoju Intranet i Internet prezentacije Agencije za lekove i medicinska sredstva Srbije\nInformacioni sistem Agencije\nInformacioni sistem Agencije za lekove i medicinska sredstva Srbije predstavlja osnovu za čuvanje podataka o lekovima i medicinskim sredstvima u digitalnom obliku, jednostavnije rukovanje podacima, kao i lakši pregled postojećih podataka.\nOsnovni cilj informacionog sistema Agencije za lekove i medicinska sredstva Srbije je da se obezbedi jednostavno i brzo obavljanje aktivnosti vezanih za planiranje, istraživanje, odlučivanje u oblasti regulative lekova i medicinskih sredstava;\nInformacioni sistem Agencije za lekove i medicinska sredstva Srbije je integrisani informacioni sistem koji obuhvata sledeće podsisteme:\nLaboratorijski informacioni sistem i matični podaci o lekovima\nSistem za elektronsko upravljanje regulatornom dokumentacijom\nAgencijski digitalni informacioni sistem\nSistem za računovodstvo i finansije\nLaboratorijski informacioni sistem i matični podaci o lekovima je sastavni deo sistema upravljanja kvalitetom. U njemu su razvijene aplikacije za poslovne procese Nacionalne kontrolne laboratorije Agencije za lekove i medicinska sredstva Srbije, čime je omogućena potpuna informatička podrška u svakodnevnom radu Nacionalne kontrolne laboratorije. Informacioni sistem je baziran na relacionoj bazi ORACLE 10g, što predstavlja jednu od najsavremenijih informacionih tehnologija u svetu kad je reč o informacionim sistemima. Aplikacije svih poslovnih funkcija u laboratorijskom informacionom sistemu su prilagođene stvarnim aktivnostima i baziraju se na postojećim standardnim operativnim procedurama. Stoga Laboratorijski informacioni sistem prati sve zahteve standarda SRPS ISO17025:2006, sam je deo QMS i neophodan je faktor u daljem unapređenjukvaliteta pruženih usluga. Kontrola kvaliteta lekova i medicinskih sredstava je informatički podržana kroz ovaj informacioni sistem i obuhvata: definisanje usluga i razvoj analiza, realizaciju analiza, kontrolu rezultata i izdavanje sertifikata analize.\nSistem za elektronsko upravljanje regulatornom dokumentacijom je baziran na:\nORACLE 11g database (DB link and Gateways)\nmyProcess aplication server – JBoss and Apache\nWeb browser – Internet explorer 7 i 8\nU okviru Sistema za elektronsko upravljanje dokumentacijom informatički su podržani svi povereni poslovi Agencije, uključujući integralno upravljanje kvalitetom, kao i IT podršku.\nSistem za računovodstvo i finansije, i kadrovski sistem\nSistem za računovodstvo i finansije, kao i kadrovski sistem bazirani su na:\n-SQL 2005. Standard database\nGlavni moduli su:\nPodsistemi za finansije – računovodstvo, knjigovodstvo, magacinsko poslovanje\n-Kadrovski informacioni sistem\nPodsistemi za kadrove i evidenciju radnog vremena


Vladimir Vuletić | 04. jun 2020.\nVladimir Vuletić (foto: Medija centar Beograd)\nStvar je, srećom, veoma jednostavna mada svojim protivrečnim tvrdnjama „profesorka“ pokušava da zamuti vodu.\nZakon o JMS (čl. 26) nedvosmisleno definiše da mandat generalnog direktora prestaje „protokom vremena na koje je imenovan“ i tada UO „bez odlaganja imenuje vršioca dužnosti i pokreće postupak za imenovanje novog generalnog direktora“. Uredba o vanrednom stanju ne odlaže primenu ove zakonske odredbe, te je u tom smislu odluka o pokretanju postupka za izbor novog i imenovanje v. d. direktora doneta u skladu sa Zakonom i tačno na vreme.\nKoleginicu Milivojević muči i to što je od trenutka donošenja odluke do dana objavljivanja konkursa (29. maja) koje je, nota bene, prethodilo njenom tekstu (31. maja) prošlo „prilično dugo vreme“. Profesorka ne kaže šta bi bilo pravo vreme, niti na osnovu čega se ono utvrđuje, ali podozreva da nešto s vremenom ne valja.\nMnogo je očiglednije da profesorka ima problem sa Zakonom o JMS jer neumesno tvrdi da je „posao direktora javnog servisa najvažniji medijski posao u svakoj demokratkskoj zemlji“ (sic!). Stvaranje javnog medijskog servisa upravo je trebalo da oslobodi uređivačku politiku od uticaja poslodavca i upravljača.\nDemokratija, kada je o medijima reč, podrazumeva i zahteva tačnu i pravovremenu informaciju. Sudeći, na osnovu njenog teksta, budući novinari od profesorke mogu da nauče kako novinarstvo može da služi stvaranju „afera“, politikantstvu i etiketiranju ljudi i institucija, ali ne i kako se dolazi do informacija i kako se u interesu objektivnog i nepristrasnog informisanja one prezentuju.\nPre nego što „bace kamen“ na RTS, kritičari medija u Srbiji možda bi trebalo da se osvrnu i na to ko i čemu podučava buduće novinare.\nRTS Snježana Milivojević Vladimir Vuletić\n← Saopštenje redakcije portala GMinfo\nPretnje Gavriloviću nakon gostovanja na N1 →


Korona virus, vakcine i Srbija: Pitanja i odgovori o imunizaciji | Luftika\nKorona virus, vakcine i Srbija: Pitanja i odgovori o imunizaciji\nU utorak 5. januara, u jednoj od ordinacija Kliničkog centra Niš, dr Dušan Milisavljević zavrnuo je rukav da primi Fajzerovu vakcinu.\nKorona virus, vakcine i Srbija: „Jedva čekam da zagrlim porodicu i…\nKorona virus, Srbija, vakcine: „Jedva čekam da zagrlim porodicu i…\nOvaj profesor Medicinskog fakulteta u Nišu je tako postao jedan od prvih zdravstvenih radnika u Srbiji koje su se vakcinisali protiv korona virusa.\n„Nisam imao nikakve smetnje sem blagog, očekivanog bola na mestu uboda, koji je prošao u roku od 48 sati”, kaže dr Milisavljević za BBC na srpskom.\nSamo dan kasnije, dok su se mnogi suočavali sa činjenicom da će na Badnji dan prvi put biti odvojeni od porodice, u kovid bolnici „Dr Dragiša Mišović” na beogradskom Dedinju Fajzerovu vakcinu primila je i doktorka Mina Jovanović.\n„Osećam se dobro i pre svega zadovoljno, jer je ovo početak kraja”, kaže dr Jovanović sa mešavinom uzbuđenja i olakšanja.\n„Zdravstveni radnici su premoreni posle ovih deset meseci borbe protiv pandemije i ovo je svetla tačka na putu vraćanja u normalu”.\nPošto su krajem decembra u Srbiju dopremljene prve količine Fajzerove vakcine koje su poslate u staračke domove, od 5. januara vakcinišu se i zdravstveni radnici.\nPored Fajzera, u Srbiji je dostupna i ruska vakcina Sputnjik V, a uskoro se očekuju prvi kontigenti kineske vakcine Sinovak.\nOd ponedeljka, 11. januara, svi građani Srbije preko portala eUprava mogu da se prijave za masovnu vakcinaciju.\nPremijerka Ana Brnabić najavila da će prvi punkt za masovno vakcinisanje biti otvoren do kraja nedelje na Beogradskom sajmu.\nKako izgleda odlazak na vakcinaciju protiv Kovida-19?\nPrema rečima dr Jovanović, zdravstveni radnici su zamoljeni da se prijave za vakcinaciju, pa je svako dobio zakazani termin.\n„Odziv kolega je dobar, čak sam morala da sačekam oko pola sata posle zakazanog termina jer je zbog velikog broja prijava bila gužva”, kaže ona.\n„Na početku je potrebno da se javite dežurnoj osobi koja će pribeležiti vaše informacije kao što su ime, prezime i adresa stanovanja, a potpisaćete i saglasnost da primite vakcinu”, objašnjava.\nŠta znači to što treba da potpišete saglasnost pre vakcinacije?\nOvakav obrazac za saglasnost ćete i vi potpisati kada odete na vakcinaciju\nU pitanju je uobičajena procedura, objašnjava dr Milisavljević.\n„To je praksa u Srbiji i svetu – svuda se na prijemu u bolnicu potpisujete da prihvatate i rizik terapije u ovaj obrazac za saglasnost ni na koji način ne odstupa od standarda u lečenju”, navodi.\nU Srbiji je inače praksa da prilikom preporučene vakcinacije – kao i kada recimo primate vakcinu protiv gripa koja nije obavezna – potpišete obrazac kojim dajete saglasnost za imunizaciju.\nPošto ste potpisali saglasnost, dobijate kartončić na kojem će vam prilikom vakcinacije upisati koju ste vakcinu primili.\nPošto se vakcina prima iz dve doze, zdravstveni radnik će na kartončiću takođe napisati kada treba da se javite na revakcinu – u roku od 21 dan od datuma kada ste primili prvu dozu.\nKada ste i to obavili, idete na kratak pregled, gde će vam lekar postaviti nekoliko pitanja i poslušati vam pluća.\n„Pitaju vas da li ste hronični bolesnik, uzimate li terapiju, imate li neko autoimuno oboljenje, alergiju na neki od sastojaka vakcine, da li ste imali neke alergijske reakcije na lekove…”, priča dr Milisavljević.\nAko je sve u redu, lekar će vam dati saglasnost da primite vakcinu.\n„Procedura je krajnje bezbolna, a igla je zanemarljivo mala”, kaže dr Jovanović.\n„Samo zavrnete rukav i to je to”.\nKada se primili vakcinu, lekari će vas zamoliti da u prostoriji sačekate dvadesetak minuta.\n„To je zato da bi, u slučaju da dođe do neočekivane alergijske reakcije, mogli da primite antišok terapiju”, zaključuje dr Milisavljević.\nMeđutim, vakcinacijom niste odmah stekli imunitet – potrebno je da primite i drugu dozu u razmaku tri nedelje.\nDr Jovanović se raduje što će nakon druge doze „konačno zagrliti porodicu i prijatelje”.\n„Jedva čekam da to uradim, mislim da je to ono što svima nedostaje i što nam najteže pada”.\nZa doktora Milisavljevića, specijalistu za ORL, druga doza će značiti da će moći bezbrižnije da pregleda pacijente.\n„Malo je poznato da su ORL lekari bili u jednoj od najrizičnih grupa, jer jedino mi i stomatolozi pregledamo pacijente koji ne nose maske, a grlo i nos su ulaz za korona virus, pa je bilo potrebno da radim sa posebnom pažnjom”.\nSrbija u raljama lažnih vesti i dezinformacija u 2020.\nKorona virus i maske: Kako sprečiti da vam se naočare zamagle\nKoliko traje imunitet stečen vakcinacijom?\nNi za jednu od vakcina koje su trenutno na tržištu nije sa sigurnošću poznato koliko traje imunitet.\n„Prema preliminarnim podacima, zaštita će trajati više meseci, ako ne i godina”, rekao je imunolog i član Kriznog štaba dr Srđa Janković u izjavi za dnevni list Blic.\nDa li treba da se vakcinišete ako ste preležali koronu?\nDa, zato što su antitela stečena tokom bolesti ne predstavljaju trajni imunitet, pa postoji rizik da se razbolite više puta.\nTim Kraljevskog koledža u Londonu otkrio je se nivo antitela kod ljudi „prilično brzo” opada nakon infekcije korona virusom\nU okviru britanske studije REACT-2, više od 350.000 ljudi u Engleskoj uradilo je test na antitela.\nU prvom krugu testiranja, krajem juna i početkom jula, oko 60 od 1.000 ljudi imalo je antitela, a u septembru, samo 44 na 1.000 ljudi bilo je pozitivno na antitela.\n„Imunitet prilično brzo opada, tek smo tri meseca nakon prve [runde testova] i već vidimo pad antitela od 26 odsto”, rekla je profesorka Helen Vard, jedna od istraživačica.\nPad je bio veći kod starijih od 65 godina, u poređenju sa mlađim starosnim grupama, kao i kod onih bez simptoma u poređenju sa onima sa potpuno razvijenim Kovidom-19.\nBaš iz tih razloga, doktorka Mina Janković koja je u maju preležala blaži oblik Kovida-19, odlučila je da primi vakcinu.\n„Vakcina mi omogućava konkretno rešenje i daje mi sigurnost da nastavim sa radom”, kaže ona.\nPogledajte video: Kako izgleda preležati koronu kod kuće\nKakav je plan vakcinacije u Srbiji?\nPrema Operativnom planu imunizacije protiv Kovida-19, koji je 9. januara objavio Institut za javno zdravlje Srbije „Dr Milan Jovanović Batut”, predviđene su tri faze koje treba da obuhvate oko 1.75 miliona stanovnika Srbije.\nZa sada nije objavljen plan masovne vakcinacije.\nPlanirano je da obuhvat vakcinacije bude od 60 do 80 odsto zaposlenih u ovim kategorijama odnosno oko 85.400 ljudi.\nstariji od 65 godina koje stalno borave u domovima za stara lica i drugim ustanovama socijalne zaštite;\nstariji od 75 godina u opštoj populaciji;\nljudi u starosnoj grupi 65-74 godine u opštoj populaciji sa višestrukim faktorima rizika;\nObuhvat vakcinacije u ovoj kategoriji građana trebalo bi da bude između 75 i 80 odsto i to je ujedno najbrojnija kategorija stanovništva koja treba da se vakciniše oko 635.000 ljudi.\nKorona virus i izolacija: Na ova mesta nemojte ići, rizična su\nU drugoj fazi, koja obuhvata do 20 odsto od ukupnog broja stanovništva, biće obuhvaćene starije uzrasne grupe koje nisu obuhvaćene u prvoj fazi, kao što su ljudi sa komorbiditetima koje ne spadaju u starije.\nZa drugu fazu planira se imunizacija sa obuhvatom od 10 do 80 odsto u zavisnosti od rizika od nastanka teškog oblika bolesti kod osoba koje već imaju narušeno zdravlje ili povećanog rizika od transmisije virusa u radnom okruženju, čime bi bilo vakcinisano oko 736.000 ljudi.\nzaposleni u obrazovnim ustanovama sa manjim rizikom od transmisije virusa;\nesencijalno osoblje van medicinskog i obrazovnog sektora koje nije obuhvaćeno u drugoj fazi;\nzaposleni na proizvodnji vakcina i u laboratorijama na mestima sa visokim rizikom za infekciju;\n„Napunili smo 90 godina, počeli da živimo zajedno, a onda smo se vakcinisali”\nŠta za sada znamo o masovnoj vakcinaciji?\nIz Batuta su prethodno najavili izradu posebnog plana za obuhvat do maksimalno 50 odsto stanovništva Srbije, u slučaju dostupnosti veće količine vakcina, koji za sada nije objavljen.\nMeđutim, od ponedeljka, 11. januara, građani mogu da izraze interesovanje za program masovne vakcinacije putem portala eUprava.\nGrađani, ali i stranci, bilo da imaju privremeni boravak u Srbiji ili ne, popunjavanjem prijave mogu da se odluče za jednu ili više vakcine koje su zainteresovani da prime.\nU ponudi su vakcine pet proizvođača – Fajzer, Sputnjik V, Sinofarm, Astra Zeneka i Moderna.\nO terminu vakcinacije bićete obavešteni putem telefona ili mejla, ali za sada nije poznato koliko će se čekati na vakcinaciju.\nPrema rečima premijerke Brnabić, Srbija u ovom trenutku ima dogovore sa različitim proizvođačima za još 4 miliona doza vakcina – jedna doza dovoljna je za vakcinu i revakcinu jedne osobe.\nPopunjavanjem upitnika i slanjem zahteva ne dajete saglasnost za vakcinaciju, već isključivo iskazujete interesovanje, dok će saglasnost biti potrebno da potpišete pre nego što pristupite vakcinaciji, naglašeno je na sajtu.


Vulin: Daćemo sve od sebe da otkrijemo ko je pokušao da ubije Vučića u Potočarima\nMinistar unutrašnjih poslova Aleksandar Vulin izjavio je danas da će država Srbija i resor na čijem je čelu, dati "sve od sebe" da otkriju imena onih koji su 2015. godine "pokušali da ubiju" predsednika Aleksandra Vučića u Potočarima.\nKako je preneo MUP, Vulin je kazao da je Vučić pre šest godina došao u Potočare kod Srebrenice kako bi “pognuo glavu pred žrtvama bošnjačkog naroda” a da mu je na to odgovoreno “pokušajem ubistva”.\n“I do dana današnjeg, umesto laži, budalaština, sramnih izgovora, niko nije rekao ni izvini, niko nije ni pokušao da nadje ko su organizatori, ko su naručioci, ko su izvršioci”, naveo je Vulin u Zalazju kod Srebrenice gde je prisustvovao obeležavanju 29. godišnjice stradanja 69 srpskih civila i vojnika koje su ubili pripadnici muslimanskih snaga pod komandom Nasera Orića.\nDodao je da je Vučić posle incidenta u Potočarima, “organizovao da u Beograd dodju članovi Predsedništva BiH, oni koji su trebali da budu uz njega kao njegovi domaćini kada je bio linčovan u Srebrenici”.\n“Dočekali smo ih aplauzima. Da li stvarno mislite da je bilo ko u Srbiji mislio išta lepo o tim ljudima i da su zaslužili i jedan aplauz? Nisu, ali iz poštovanja prema predsedniku Srbije i njegovoj mirovnoj politici srpski narod ih je dočekao kako se dočekuju gosti”, naveo je Vulin.


Milanović i Plenković konačno za istim stolom\nTanjug 20. maja 2021. 12:27\nZAGREB – Prvi put nakon dugo vremena zavađeni predsednik i premijer, Zoran Milanović i Andrej Plenković, našli su se za istim stolom na sednici Saveta za odbranu na kojoj se razgovaralo o nabavci borbenih aviona.\nU šturom sapštenju stoji da su sednicu u skladu sa zakonom sazvali Milanović i Plenković, iako u stvarnosti to baš i nije bilo tako.\nSazivanje sednice Saveta tražio je u više navrata Milanović, koji je jednom prilikom čak rekao da je vreme da se Penkovićeva vlada „oteli“ po pitanju nabavke borbenih aviona.\nOn je i juče rekao da se nada da će sednica Saveta za odbranui biti zakazana uskoro, a neposredno nakon toga oglasio se Plenković, rekavši da su Milanoviću ponudili dva termina – danas i sutra.\nZato je jutrošnja sednica Saveta za odbranu izazvala ne malu pažnju u hrvatskim medijima, koji su je propatili sa više fotografija, a manje teksta i konstatacijom da je prisutan bio i predsednik sabora Gordan Jandrokovićem sa kojim Milanović takođe u javnosti često razmenjuje oštre poruke.\nVrhunac je bio nedavno kada je Milanović za Jandrokovića rekao da je „mali nasilnik bez mišića i dodvorica“, a predsednik parlamenta mu na to uzvratio objavljivanjem svoje fotografije u kupaćim gaćama iz mladih dana na kojoj je u pozi pokazivanja bicesa.\nInače, kako je saopšteno, na današnjoj sednici Saveta za obranu razmotreni su zaključci Međuresorne komisije za nabavku višenamenskog borbenog aviona.


10/05/2021 | 20:42 ⇒ 20:45 | Autor: SRNA\nPredsjednik Narodne skupštine Republike Srpske Nedeljko Čubrilović izjavio je da Srpska, u poređenju sa pojedinim zemljama EU, može biti zadovoljna reakcijom na pandemiju virusa korona.\nSrpska i BiH "vremenski oštećeni" nespretnom reakcijom EU\n- Mnoge zemlje koje imaju ili preferiraju vojnu neutralnost sarađuju sa vojnom alijansom - rekao je Čubrilović i naveo primjer Srbije.\n- Mi sad imamo tri paradna puka, nemamo vojske, nemamo oružane sile. Pukovi međusobno sarađuju na način kako se mora, nema tu zajedništva, ne vidim perspektive - rekao je predsjednik Narodne skupštine Srpske za BHT.\n- Bojim se da je to samo vojnička pobjeda, ali da ideologija nije pobijeđena do kraja - rekao je Čubrilović.\n- Naravno da imamo pravo da budemo ponosni na 9. januar i ono što je srpski narod izborio kao svoj status unutar BiH - rekao je Čubrilović, ističući da je 9. januar istorijska činjenica.\n- A rođendan se ne bira, to je istorijska činjenica koja se desila tog dana. I to će ostati da se obilježava dok je Republike Srpske i dok je ovakve organizacije unutar BiH - poručio je Čubrilović.\n- BiH je ugrožena od politike dijela bošnjačkih intelektualaca, njihovih izjava i izazova koji ne priliče intelektualnoj eliti - zaključio je Čubrilović.


Dodik: Uz Srbiju smo i kad greši | Mondo Portal\nDodik Uz Srbiju smo i kad gresi\n25. oktobar, 21:18\nDodik: Uz Srbiju smo i kad greši 0 Podeli Podeli na facebook Podeli na twitter Podeli na viber Pošalji na mail\n28.07.2010. / 10:07 10:09\nDodik: Uz Srbiju smo i kad greši\nPremijer Republike Srpske Milorad Dodik izjavio je da RS nikada neće napustiti odbranu pozicije Srbije oko Kosova i da će podržati Srbiju i kada greši, ali smatra da se priča o nastupu u Generalnoj skupštini UN neće završiti ništa bolje od Međunarodnog suda pravde.\n"Nažalost, priča o nastupu u Generalnoj skupštini UN neće se završiti ništa bolje. Mislim da će to biti još veći poraz. A, posle toga više ne možete ništa", kazao je Dodik, koji smatra da se "niko neće sažaliti nad Srbima", jer je "ovo priča o moći, a moć kreira pravo".\nDodik je u intervjuu, koje današnje "Večernje novosti" objavljuju na celoj strani, rekao da posle mišljenja Međunarodnog suda pravde ništa više ne može da bude isto.\n"Srbija je dobila još jednu važnu poruku sveta: ovakvom odlukom sud je potvrdio kontinuitet lošeg odnosa prema njoj, bez obzira na to ko bio na vlasti. Sad je već svima jasno: stereotip o lošim momcima i lošoj državi na Zapadu nije promenjen. Možete menjati šta god hoćete, bilo koja demokratska struktura da dođe, neće vas prihvatiti", rekao je on.\nZato se Srbija, prema njegovom mišljenju, mora okrenuti sebi, definisati svoje interese i ne očekivati mnogo.\n"Srbija će morati da se osvesti. Kosovo je sve manje deo Srbije. Ja razumem da je veoma teško odreći se Kosova i verujem da to nijedan političar ne može. Ali, ovo je sve manje odnos Kosova i Srbija, a sve više odnos međunarodne zajednice i Srbije", naveo je Dodik.\nPremijer RS je dodao da sve može biti predmet za raspravu u nekom budućem vremenu.\n"Zašto ne izaći sa uslovima - ako želite da priznamo nezavisnost jednog dela Kosova, onda tražimo da sever pokrajine ostane u Srbiji, da srpski narod u delu koji ostaje van teritorije dobije poseban status, da se zaštite spomenici i manastiri...", kazao je Dodik.\nGovoreći o BiH i položaju RS, Dodik je rekao da "u ovom trenutku želimo da jasno etabliramo naša prava da se u nekoj budućoj situaciji možemo ponašati na isti način kao sada Albanci".\nOn je uveren da Bosna i Hercegovina nema budućnost, ali da bi raspisivanje referendum o nezavisnosti RS u ovom trenutku bio čist avanturizam.\n"Tu sam potpuno realan. Naši mogući saveznici oko te ideje nisu pobornici separacije. Ne podržava to ni Srbija. To narušava njenu teoriju teritorijalnog suvereniteta. Isto će nastupiti i Rusija. I Kina. Moramo da budemo pragmatični. Ko nam je saveznik u tom poslu? Ako ga nema, odluka da raspišemo referendum u ovom trenutku bila bi čist avanturizam", kazao je Dodik.\nPrema njegovim rečima, BiH je mentalno podeljena zemlja i "jedna velika greška Zapada", koju Zapad "neće da prizna" i zato ulaže ogromne napore da je na silu održi.\n"Srpska je u Dejtonski sporazum unela deo svog subjektiviteta. Veliki svet je stvorio ovu Bosnu da muslimane ne ostave same. Ali, ni Srbima ni Hrvatima život sa njima ne odgovara. Ova priča trenutno odgovara samo muslimanima koji veruju da mogu da ovladaju celom Bosnom. A to neće moći", rekao je Dodik.\n"Bosna je za nas moranje. Nešto što želimo da stresemo sa leđa kao teret. To je jasno i strancima ovde koji se sastaju godinama svakog petka da donesu odluke o BiH", naglasio je premijer RS.


Ko je novi predsednik Paragvaja - Nedeljnik\nKo je novi predsednik Paragvaja\nBenites je sin bivšeg bliskog saradnika diktatora, Alfreda Stresnera\nFoto: Tanjug-AP Photo/Jorge Saenz\nKandidat vladajuće partije Kolorado, Mario Abdo Benites (46) pobednik je izbora za predsednika Paragvaja.\n"Predsednik republike je Mario Abdo Benites", izjavio je predsednik izborne komisije Haime Bestard i naveo da je Mario Abdo dobio 46,49 odsto glasova, a njegov rival Efrain Alegre, kandidat koalicije levog centra, 42,72 odsto glasova, na osnovu 96 odsto prebrojanih glasačkih glasova, i da su rezultati sada "nepovratni".\nPrednost izabranog predsednika je ipak znatno manja nego što se očekivalo u anketama koje su mu poslednjih nedelja davale do 20 procentnih poena više nego njegovom rivalu.\nVlasti su navele da je izlaznost bila oko 65 odsto. Oko 4,2 miliona birača birali su naslednika odlazećeg predsednika Orasija Kartesa, ali i za obnovu parlamenta i za izbor guvernera 17 departmana u zemlji.\nBenites je sin bivšeg bliskog saradnika diktatora, Alfreda Stresnera, prenela je agencija AP. Kako se navodi, njegova stranka Kolorado vlada Paragvajom gotovo bez prekida od 1947. godine.\nEnklava između Bolivije, Argentine i Brazila, Paragvaj ima dinamičnu ekonomiju ali je podriven siromaštvom, korupcijom i trgovinom droge, i duboko je obeležen dugom diktaturom Alfreda Stresnera (1945-1989).\nIako je porodica četrdsetšestogodišnjeg novoizabranog predsednika Marija Abdo Benitesa imala veze s tom diktaturom to mu nije naškodilo da bude izabran.\n"Zaradio sam svoje demokratske reference tokom svoje političke karijere", rekao je juče Mario Abdo, zvani "Marito".\n"Marito", koji je diplomirao marketing u SAD, obećava da će reformisati sudski sistem i zadržati istu ekonomsku politiku kao svoj prethodnik.\nNa drugom mestu je Efrain Alegre iz Autentične radikalne liberalne partije, sa osvojenih 42.7 odsto glasova. Ostalih osam kandidata je daleko iza njih dvojice, koji su obojica konzervativci, navela je američka agencija.\nPredsednički mandat od pet godina Benitesu započinje 15. avgusta.\nParagvaj, sa sedam miliona stanovnika, graniči se sa Argentinom, Bolivijom i Brazilom.


KNAUF otvoreno o optužbama za ZAGAĐENJE: Nema mesta panici\nLokalne vesti - Utorak 27.08.2019 - 14:24\nSurdulica/Vranje – Rukovodstvo kompanije Knauf Insulation je na Danu otvorenih vrata za medije, odgovarajući na pitanja novinara, demantovalo optužbe da je fabrika u Surdulici odgovorna za zagađenje životne okoline i istaklo da su činjenice lako dostupne i proverljive.\nDirektor Civkarovski (levo) odgovara na pitanja novinara FOTO: G.Mitić/OK Radio\nKnauf Insulation u svim svojim fabrikama, pa i u Surdulici, radi po BAT principu (Best available technology/najbolja dostupna tehnologija) i posluje apsolutno u skladu sa zakonima Republike Srbije i svim bezbednosnim principima, istakao je na Danu otvorenih vrata za medije ove kompanije Tihomir Civkarovski, direktor za zemlje Balkana, Kipar i Maltu.\nSva emisija gasova iz fabrike je do sada bila u okvirima zakonskih limita i ona se meri redovno, rekao je Civkarovski.\n- Takođe se meri kvalitet zemljišta, kao i voda koja izlazi iz fabrike, tako da apsolutno nema mesta panici i navodima da Knauf Insulation zagađuje životnu sredinu.\nMerenja vrši nezavisna kuća koja je ovlašćena za tu delatnost – rekao je Civkarovski i dodao da su rezultati merenja javno dostupni na sajtu Agencije za zaštitu životne sredine Republike Srbije.\nCivkarovski nije želeo da spekuliše o razlozima zbog čega je kompanija predmet spekulacija o zagađenju Surdulice i ocenio da je to udar na privredni ambijent u zemlji, ali i na politiku aktuelnog rukovodstva Srbije koje insistira na dovođenju stranih investitora i otvaranju radnih mesta.\nRedovno se prati zdravstveno stanje zaposlenih\nKompanija obavlja redovne sistematske preglede svojih zaposlenih, a oni imaju i dodatno privatno zdravstveno osiguranje. U poslednjih 10 godina, od 110-oro zaposlenih zabeleženo je samo jedno maligno oboljenje, što je u okviru srpskog proseka ili čak niže, rekao je Tihomir Civkarovski.\nDirektor je podsetio i da su predstavnici kompanije nedavno imali otvoren susret sa građanima u Skupštini opštine Surdulica gde su predstavljeni budući koraci Knauf Insulationa.\n- Izdali smo zvaničan memorandum koji je podeljen građanima i u kojem stoji šta ćemo uraditi u narednom periodu kako bi se poboljšali parametri oko kojih su građani i aktivisti bili zabrinuti.\nIzmeđu ostalog, u toku su pregovori da kupimo ili iznajmimo zemljište kako bi obezedili adekvatan parking za kamione koji su takođe smetali Surduličanima.\nIako nam sve to povećava troškove, kao i vanredna merenja koja smo sproveli, odlučni smo da maksimalno izađemo u susret građanima i njihovim zahtevima – ukazao je Tihomir Civkarovski.\nOn je demantovao navode da fabrike ovakvog tipa imaju ograničen vek proizvodnje i naveo nekoliko primera fabrika u Evropskoj uniji koje posluju 20 i više godina.\nJovica Mišić, direktor fabrike u Surdulici je istakao da se najveći deo otpadnih čvrstih materijala reciklira i vraća u proizvodnju.\n- Deo otpada lagerujemo na deponiji koja ima sve potrebne dozvole a ovo brdo ispred fabrike na koje su se žitelji žalili ćemo u narednih par godina kompletno lagerovati na deponiju na teritoriji opštine Leskovac.\nDo sada smo uklonili oko 1.500 tona tog materijala.\nFabrika je u postupku dobijanja integrisane dozvole od resornog ministarstva koja objedinjuje sve ono što zakoni i propisi predviđaju, a što mi inače postujemo – rekao je Mišić.\nOd privatizacije Vunizola, Knauf Insulation je investirao preko 30 milona evra u proširenje kapaciteta, poboljšanje kvaliteta proizvoda, ali i zaštitu životne sredine, a u planu su dalje investicije vredne četiri miliona evra.\nKnauf Insulation, jedan od svetskih lidera u proizvodnji izolacionih materijala, deo je Knauf grupe i posluje u više od 40 zemalja, a u preko 30 država ima svoje proizvodne kapacitete.


Nastavak suđenja pripadnicima JSO\nIzvor: RTS, 01.Nov.2013, 18:10\nĐinđićeva vlada, osim časnih izuzetaka, bila impresionirana JSO i njenim komadantom, rekao nekadašnji zamenik načelnika DB-a Zoran Mijatović na suđenju pripadnicima te jedinice zbog pobune 2001. Da je Vlada objavila izveštaj o pravim razlozima pobune, premijer Đinđić bi možda bio živ, tvrdi Mijatović.\nNekadašnji zamenik načelnika DB-a Zoran Mijatović posvedočio je na suđenju osmorici pripadnika Jedinice za specijalne operacije (JSO), optuženih za oružanu oružanu >> Pročitaj celu vest na sajtu RTS << pobunu 2001. godine, da je cela tadašnja vlada, osim časnih izuzetaka, bila impresionirana tom jedinicom i njenim komadantom.\n"U Vladi je vladala impresija Jedinicom i njenim komadantom Miloradom Ulemekom Legijom", rekao je Mijatović, svedočeći u Specijalnom sudu u Beogradu.\nMijatović je detaljno ispičao svoja saznanja u vezi sa protestom, odnosno pobunom JSO .\nKako tvrdi, do pobune nije ni znao da je JSO hapsila braću Banović, jer se nije bavio tim slučajem uopšte, mada je znao da će akciju obaviti ljudi iz Službe. (hapšenje i izručenje Banovića Haškom tribunalu bio je, kako JSO tvrdi, neposredni razlog za protest, jer su oni mislili da hapse kriminalce, a ne haške optuženike, posebno što u to vreme nije postojao Zakon o saradnji s Haškim tribunalom).\nZa transfer Banovića, Mijatović je naveo da je čuo "u vestima".\n"Isto veče me je pozvao tadašnji okružni tužilac Rade Terzić da pita ko je uhapsio i na osnovu kog zakona. Rekao sam mu malo kroz šalu da su ih hapsili 'naši ljudi' po istom onom zakonu po kome je i Slobodan Milošević isporučen Hagu", naveo je Mijatović.\nNakon incidenta u diskoteci u Kuli, a potom i u klubu "Stupica" u Beogradu, koje je izazvao tadašnji komadant JSO Ulemek Legija, služba je sa njim sklopila dogovor da ode u penziju.\n"Legija je bio neprikosnoveni komadant Jedinice, on je svoj posao sjajno radio. Bio je strog, čovek koga su pripadnici veoma uvažavali, jedino što mi se ne sviđa je to što je radio i neke druge stvari", ispričao je bivši zamenik načelnika DB-a.\nPrema njegovim rečima, fascinacija Legijom članova vlade nikad nije prestala.\nNakon penzionisanja Legije izbili su problemi na jugu Srbije, ispričao je Mijatović, navodeći da je Nebojša Čović insistirao da Ulemek ide na taj teren.\nO problemu sa JSO obavestio ga je načelnik resora DB-a Goran Petrović, ali to je , kako je naveo Mijatović, predstavio kao "neko trabunjanje pripadnika koji se nedefinisano bune oko braće Banović".\nNakon toga Mijatović je krenuo u Vrnjačku Banju sa suprugom i unukom u pratnji dva pripadnika JSO koji su ga obavestili da su pozvani u Kulu na sastanak, ali nisu otišli.\nMijatović je ispričao da mu je Petrović rekao da se ne vraća iz Vrnjačke Banje, tako da se o događijima u Kuli tokom vikenda informisao preko medija.\nU ponedeljak je Jedinica došla pred Centar "Sava" i on je na molbu ministra unutrašnjih poslova Dušana Mihajlovića otišao tamo.\n"Oni su mi izložili svoje zahteve - da se donese Zakon o saradnji s Haškim tribunalom, kao i da Dušan Mihajlović podnese ostavku. Niko nije tražio moju i Goranovu (Petrovića) ostavku", rekao je Mijatović, napominjući da Ulemek ima veze sa pobunom.\nDa bi istražio ko stoji iza pobune, Mijatović je rekao da je zvao Vladimira Bebu Popovića da mu ugovori sastanak sa Ljubišom Buhom Čumetom.\nNašli su se kod Popovića u stanu, "gde je Čume malo dramio".\nMijatović je napomenuo da on nije učestvovao u pregovorima sa JSO u Kuli, ali da mu je bilo neobično što premijer Zoran Đinđić u Kulu ide da pregovara sa JSO bez prvog čoveka službe Gorana Petrovića.\nNakon kolegijuma 13. novembra 2001. godine koji je sazvao Mihajlović i na kome je podelio stenograme svim načelnicima da je pobuna izbila zbog hapšenja braće Banović, Mijatović je Mihajloviću podneo ostavku i potom je, kako je ispričao, objavio preko medija - agencije Beta.\n"Vlada je kasnije oformila komisiju da utvrdi prave razloge zbog kojih je izbio protest, ali izveštaj je izostao. Da je vlada tada uradila svoj posao do kraja premijer Đinđić bi možda danas bio živ",istakao je Mjatović.\nMijatović je 26. januara 2001. došao iz penzije (posle dve godine) na mesto zamenika načelnika resora DB-a na poziv Gorana Petrovića i na to mesto ga, kako je rekao, nije postavila vlada, već ministar unutrašnjih poslova Dušan Miajlović.\nPobuna JSO je okončana ostavkom Petrovića i Mijatovića i stavljanjem JSO pod kontrolu vlade, a ne više DB-a.\nNa optuženičkoj klupi su bivši komadanti JSO Milorad Ulemek, Zvezdan Jovanović i Dušan Maričić.\nOni su dovedeni iz požarevačkog zatvora u kome izdržavaju maksimalne kazne zbog najtežih krivičnih dela, među kojima je i ubistvo premijera Đinđića.\nPetorica optuženih Veselin Lečić, Dragoslav Krsmanović, Dragiša Radić, Vladimir Pocić i Mića Petraković doći će u sud sa slobode, pošto su pušteni iz pritvora krajem novembra 2012. godine.\nU optužnici se navodi da je od 9. do 17. novembra 2001. godine JSO otkazala poslušnost komandi, povukla svoje pripadnike u centar u Kuli, prekinula komunikacije s komandom i u više navrata odbila zahteve načelnika resora, ministra unutrašnjih poslova i premijera Đinđića, da prekine sa pobunom.\nIstovremeno, operativni deo Jedinice borbenim vozilima i naoružanim ljudstvom u dva navrata je blokirao auto-put. Prvi put je to učinjeno 10. novembra na auto-putu Novi Sad-Subotica u blizini Vrbasa, a drugi put 12. novembra blokadom auto-puta kroz Beograd kod Centra "Sava".\nNa taj način je, kako se navodi u optužnici, veoma jasno iskazana spremnost Jedinice za primenu nasilja ukoliko se ne prihvate njeni zahtevi za smenu tadašnjeg ministra policije Mihajlovića, načelnika resora DB-a Petrovića i njegovog zamenika Mijatovića.\nTakvim postupanjem Jedinice bili su neposredno ugroženi bezbednost i ustavni poredak zemlje, navodi se u optužnici.\nVečernje novosti: Mijatović: Vlada bila opčinjena ''beretkama''\nVlast bila očarana JSO\nIzvor: Danas, 01.Nov.2013\nNekadašnji zamenik načelnika DB-a Zoran Mijatović posvedočio je na suđenju za oružanu pobunu JSO 2001, da je cela tadašnja vlada, osim časnih izuzetaka, bila impresionirana tom jedinicom i njenim komadantom.\nDan pre: 31.Okt.2013\nDan posle: 02.Nov.2013


21. Oct 2021. 14:22\nU okviru akcije "April - mjesec čistoće" bijeljinska komunalna preduzeća će od 11. do 25. aprila besplatno odvoziti kabasto smeće, te sanirati divlje deponije, dogovoreno je na sastanku nevladinih organizacija koje se bave očuvanjem životne okoline, Komunalne policije i lokalne vlasti.\nTokom akcije, čiji je cilj da animira građane da čuvaju sredinu, komunalni policajci će uklanjati kontejnere za smeće sa javnih površina i prevoziti ih u dvorište zgrada kojima pripadaju, rekao je načelnik bijeljinske Komunalne policije Miodrag Đukić.\n"Ovi poslovi biće obavljani u saradnji sa opštinskim Stambeno-komunalnim odjeljenjem, samo u slučajevima kada je neophodno obezbijediti prostor u dvorištu - betonsku površinu ili usijecanje zelene površine za postavljanje kontejnera", objasnio je Đukić.\nPrema njegovim riječima, u okviru edukativnog dijela biće organizovane posjete školama na području opštine i dijeljeni posteri i flajeri, kao i besplatne sadnice koje će učenici saditi u školskim dvorištima.\nPredsjednik nevladine organizacije "Eko - put" Snežana Jagodić Vujić poručila je da sve nevladine organizacije koje se bave očuvanjem životne okoline treba da daju maksimalan doprinos akciji.\n"U `Eko-centru Semberija` na jezerima već smo sakupili 70 odsto otpada koji smo tamo našli. Kada potpuno završimo sa ovim poslom tražićemo od Komunalne policije da odveze otpad", rekla je Jagodić Vujić, poručivši nesavjesnim građanima da prestanu dovoziti otpad na ovu lokaciju.\nOna je dodala da će biti teško boriti se sa ovim problemom, ističući da je obaveza svih - i lokalne zajednice, ekologa, medija, ali i svakog građanina, da daju doprinos u očuvanju životne okoline.


Kako se objašnjava u predlogu, u koji je “Blic Biznis” imao uvid, to znači da svi oni koji su zarađivali manje od oko 673.000 dinara godišnje (oko 467 evra mesečno, prema kursu od 120 dinara za evro) ne bi imali nikakvih obaveza za protekli period.\nPoresko opterećenje frilensera - najnoviji predlog\nIsti model oporezivanja primenjivao bi se i za sve prilive do 30. septembra ove godine. Za prelazni period od 30. septembra ove do 1. januara 2022. godine, odnosno do stupanja na snagu zakona koji će uređivati prava i obaveze frilensera, primenjivao bi se model bez normiranih troškova.\nProfesor poreskog prava: Odličan predlog\nProfesor poreskog prava na Pravnom fakultetu u Beogradu, Svetislav Kostić, ocenio je danas da je najnoviji predlog Vlade Srbije za frilensere oko plaćanja poreza odličan, jer, kako je rekao, apsolutno uvažava interese najugroženijih frilensera. On je u izjavi za Tanjug objasnio da najnoviji predlog povlači prvo liniju na ukupnim godišnjim prihodima od 673.000 dinara, što znači da svaki frilenser koji je u prehodnih pet godina ostvarivao do oko 467 evra mesečno nema nikakvih obaveza prema državi.\n"Ovim planom, svi frilenseri čiji su prihodi bili do otprilike 500 evra, to jest 467 evra mesečno, oslobađaju se apsolutno svih dugovanja prema državi, kako za poreze tako i za doprinose", naveo je Kostić.\n"S druge strane, ovaj predlog uvodi još jednu stvar. Ako pogledate efekat, sve do prihoda od nekih 12.000 evra godišnje oni koji su ostvarivali do 1,44 miliona dinara godišnje prihoda, suštinski su oslobođeni plaćanja svih doprinosa za penziono i zdravstveno. U okviru preračuna, oni će ih platiti, ali kada gledamo u efektu, poreska stopa kojoj su oni bili podvrgnuti bila je efektivno 16 odsto. Tako do 16 odsto opterećenja će se dolaziti tek pošto pređete prag od 1.000 evra mesečno", objašnjava profesor poreskog prava.\nKostić navodi i da je bitno da će se kod onih frilensera čiji su prihodi između 1.000 i 2.000 evra mesečno poresko opterećenje, prema ovom predlogu, kretati oko 20 odsto. To znači da bi oni bili u ovom slučaju podvrgnuti opterećenju koje bi mogli da imaju da su se registrovali kao preduzetnici, pod apsolutno najpovoljnijim uslovima koji se nude našim zakonodavstvom.\n"Ono gde takav tretman nije toliko povoljan, jeste kod onih obveznika koji su imali više od oko tri miliona dinara godišnje. Ali, kod njih, ono što je primereno ovaj predlog uvažio, jeste ekonomska snaga obveznika. Bio je najpovoljniji za one koji imaju najmanje, dok za one koji imaju više, pokazuje i manje razumevanja. Mislim da je u ovoj situaciji to apsolutno primereno rešenje i ja bih ga podržao", rekao je Kostić dodajući da se i lično zalagao za takvo rešenje.


Nakon perfektne subote, kada smo tipovali dve utakmice i uspeli da pronađemo dva neverovatna pogotka, naša forma je u uzlaznoj putanji, pošto smo od poslednjih 11 utakmica uspeli da vam pronađemo čak devet dobitnih utakmica. Naš inbox se svakim danom sve više puni i trenutačno imamo oko 50 pretplatnika na mailing listi koji dobijaju obaveštenja […]\nPrognoze utakmica 14-09-2019\nNakon predugih, ali za nas profitabilnih 14 dana, vraćaju se nacionalne lige i klupska nadmetanja, te kladioničari koji ne preferiraju da se klade za vreme reprezentativnih utakmica mogu opet da uživaju u iznimno velikom izboru utakmica. Istorija je pokazala, da mi podjednako dobro možemo da tipujemo utakmice i kada ima mnogo utakmica u ponudi, i […]\nManchester United – Leicester: Analiza utakmice\nPonekad vam se sigurno desi da gledate u ponudu i da vidite neku kvotu koja jednostavno nema nikakve logike. Redovan tok stvari je proveriti iz kog razloga je kvota tolika i obično se desi da postoji neki razlog za nerealno visoku kvotu na neki ishod. Međutim, kada i pored validnih informacija vi i dalje smatrate […]\nPrognoze utakmica 12-09-2019\nDugo se nismo bavili Kineskom Super ligom, koja nam je bila jedna od najomiljenijih fudbalskih liga za vreme letnje pause, kada nije bilo mnogo utakmica. Razlog je prevashodno to što par rundi rezultati nisu bili onakvi kakve smo navikli da gledamo, te smo odlučili da tipujemo neke druge lige i utakmice. To se pokazalo kao […]\nPrognoze utakmica 09-09-2019\nČini se kao da nikad kraja nema ovoj pauzi za reprezentativne utakmice, mada ruku na srce mi se ne možemo žaliti, pošto naše sportske prognoze u poslednjih par dana donose samo profit. Naime, od poslednjih sedam tipova koje smo objavili na sajtu, čak šest je bilo dobitnih što znači da smo napravili i više nego […]\nPrognoze utakmica 08-09-2019\nKvalitetno je tipovanje utakmica kvalifikacija za Europsko prvenstvo bilo za sada. Naša više nego solidna forma se nastavila, te smo juče imali dva pogotka od dve utakmice sa više nego solidnim kvotama. Danas, na prvi pogled nije bilo utakmcie koja bi mogla da zaokupi našu pažnju, međutim nakon detaljne analize, uspeli smo da pronađemo jedan […]\nPrognoze utakmica 07-09-2019\nKvalifikacije za Europsko prvenstvo u fudbalu polako ulaze u drugu fazu, pošto je u većini grupa odigrano po tri ili četiri utakmice, te se već mogu nazirati potencijalne selekcije koje će se boriti za prvo mesto. U Grupi B, situacija je daleko od očekivane, pošto je trenutno vodeća selekcija Ukrajine sa 10 bodova iz četiri […]


RTS :: Dobro je, dobro je znati ... Priroda, znanje, rehabilitacija\nRTS Svet Dobro je, dobro je znati ... Priroda, znanje, rehabilitacija\nčetvrtak, 04. feb 2021, 17:34\nKada postanemo svesni da je sve manje važno od našeg zdravlja? Ako bismo procenjivali da li smo zdravi u skladu sa definicijom Svetske zdravstvene organizacije da je to potpuno fizičko, psihičko i socijalno blagostanje....a ne samo odsustvo bolesti... ko je zdrav?\nZdravlje se ipak ne podrazumeva i zahteva aktivan stav. Nauka to deli na tri osnovna pravca delovanja - prevenciju, lečenje i rehabilitaciju. U maju ove godine domaćini smo 22. Evropskog kongresa fizikalne i rehabilitacione medicine. "Dobro je, dobro je znati ..."\nRehabilitacija je jedna od najsveobuhvatnijih struka, jer obuhvata naučna saznanja i postupke lečenja i oporavka vrlo različitih bolesti i stanja. Čak je i prevencija zdravlja kao koncept neodvojiva od modernih rehabilitacionih centara koji poseduju prirodne lekovite činioce.\nO neophodnosti sinergije prirodnih lekovitih činioca, novih naučnih saznanja i tehnologija, koje se multidisciplinarno primenjuju kroz savremeni koncept na Institut za rehabilitaciju u emisiji nam govori prim. dr Snežana Kostić, specijalista fizikalne medicine i rehabilitacije i v.d. direktora Instituta za rehabilitaciju pokretnih i nepokretnih bolesnika "Selters" u Mladenovcu.\nUrednik i voditelj: Marijana Vuk Mrđa\nZnanje-imanje: Udruženi smo jači


PRIVREDNE VESTI | 17. Mart 2017. | 12:03\nPreduzetništvo kao model za povećanje zaposlenosti\nPredsednik Privredne komore Srbije (PKS) Marko Čadež i ministar omladine i sporta Vanja Udovičić potpisali su danas Sporazum o saradnji, sa ciljem unapređenja i efikasnijeg sprovođenja zajedničkih aktivnosti posvećenih razvoju i promociji omladinskog preduzetništva i omladinske politike.\nKroz formiranje zajedničkih radnih tela Privredna komora Srbije i Ministarstvo omladine i sporta radiće na izmeni zakonske regulative, unapređenju poslovnog ambijenta i stvaranju stimulativnog okruženja za razvoj omladinskog preduzetništva, rekao je Marko Čadež, predsednik PKS. Ističe da je zajednički cilj razvoj i unapređenje omladinske politike, sprovođenje nacionalne strategije za mlade, podsticanje mladih da se organizuju i udružuju, da učestvuju u društvenim tokovima, da se bave preduzetništvom.\n„Preduzetništvo je jedna od najboljih terapija za nezaposlenost mladih, najveću boljku ne samo srpske nego i svih ekonomija regiona“, poručio je Čadež i podsetio na veliki broj aktivnosti PKS usmerenih na podršku mladima počev od informisanja i savetodavnih i edukativnih servisa preko organizacije i podrške skupovima i aktivnostima omladinskih udruženja do formiranja Saveta za omladinsko preduzetništvo.\nMinistar omladine i sporta Vanja Udovičić ističe da će Sporazum dati mogućnost mladima da imaju direktan kontakt sa privredom. „Želja nam je da mladi shvate da su im sva vrata u Srbiji otvorena, jer su oni naš najveći kapital, da im pružimo mogućnost da ostanu u zemlji, u svojim gradovima, da rade i zasnuju porodice“, ukazao je ministar.\nPodsetio je na aktivnosti Fonda za mlade koji broji 1.250 studenata sa prosekom većim od 9,5, kao i da potpisani sporazum otvara vrata za saradnju sa poslovnom zajednicom. Udovičić je zahvalio PKS na snažnoj podršci u kreiranju ambijenta podsticajnog za razvoj preduzetničkog duha mladih.\nZajedničke aktivnosti PKS i Ministarstva omladine i sporta, kako je istaknuto nakon potpisivanja sporazuma, biće fokusirane na razvijanju usluga i servisa koji pospešuju profesionalni razvoj i zapošljavanje mladih kroz saradnju sa privredom, udruženjima za mlade i njihovim savezima.


Naravno, u današnje vreme nema pravog prisustva na Internetu bez mobilnih aplikacija. Razvoj novih platformi i uređaja, kao i stalni zahtevi za veoma brzim mobilnim aplikacijama, doveli su do dizajniranja "univerzalnih" aplikacija. Univerzalne ili hibridne aplikacije, sposobne su da se prilagode bilo kojoj platformi, što veoma skraćuje vreme njihove izrade.\nOvde ćemo se upoznati sa ReactJS Native i Ionic, dva najsvežija i naprednija framework-a, kreirana s ciljem da omoguće zahtevanu univerzalnost. Na ovom kursu, poželjno je prethodno znanje ReactJS-a i/ili AngularJS-a.\nIzrada univerzalnih aplikacija, koje tečno i stabilno rade na svakoj platformi, ima svoje specifičnosti koje će biti pokrivene na ovom kursu. S obzirom na specičnosti i unikatne zahteve različitih projekata na kojima ćete raditi u budućnosti, ovde ćemo vam obezbediti znanje čak dva potpuno različita framework-a, koji će biti odlična priprema za bilo koji zahtev koji se postavi pred vas.\nOsnovno poznavanje rada na računaru, osnovno poznavanje ReactJS frameworka, poželjno prethodno iskustvo u programiranju web aplikacija u ReactJS-u ili u Angularu.\nSpefičnosti izrade mobilnih aplikacija\nTajna svakog dobrog programera je odlično poznavanje okruženja i okolnosti za koje se aplikacija pravi, tako da ćemo na ovom času upoznati sve detalje mobilnih aplikacija i njihovog korišćenja.\nPrvi koraci u ReactJS Native\nNa ovom času ćemo krenuti u avanuturu istraživanja ReactJS native-a i njegovih specifičnosti. Upoznaćemo se sa razlikama između ReactJS-a i ReactJS native-a, kako ga instalirati i kako koristiti i testirati ReactJS u simulatoru i na mobilnom uređaju ili tabletu.\nRukovanje "touch" event-ima\nOsnovna razlika između web i mobilne aplikacije je u eventima, click (na webu) i touch (na mobilnim uređajuma). Iz tog razloga je jedan od prvih koraka analiza postojećih touch / click event-a, usvajanje kako prepoznati i koristiti iste, kao i kada i zbog čega koristiti ili izbegavati korišćenje jednih ili drugih sa stanovišta UX-a (User Experience - korisničko iskustvo)\nOsobina dobrog programera je da uvek pronađe adekvatno rešenje za svaki postavljeni zadatak, najkvalitetnije moguće i u okviru predviđenog vremenskog roka. Zahvaljujući ovom kursu, bićete u stanju da prevaziđete ograničenja specifične mobilne platforme, odgovorite na svaki izazov i kreirate aplikacije koje podjednako uspešno rade i na iOS i na Android platformi. Pored uštede u vremenu, omogućićete vašem klijentu i da izbegne duplirane troškove za izradu nativnih aplikacija, čime ćete definitivno postati njegov omiljeni programer. KLJUČNE PREDNOSTI POHAĐANJA NAŠIH KURSEVA\ntema 1:Spefičnosti izrade mobilnih aplikacija - uvod\ntema 2:Prvi koraci u ReactJS Native\ntema 3:Rukovanje "touch" event-ima\ntema 4:Osnovna struktura aplikacije, komponente\ntema 5:Stilizovanje aplikacije, upotreba istih stilova (reusability)\ntema 6:Komunikacija sa serverom i razmena podataka\ntema 7:Raspored i upotreba različitih UI elemenata u aplikaciji (layout)\ntema 8:Ionic - razlike i prvi koraci\ntema 9:Uvod u module, struktura i navigacija\ntema 10:Ionic komponente, kreiranje widget-a i analiza načina kako funkcionišu\ntema 11:Slanje ("publish") aplikacije na app store i dalji koraci


Poslovne žene podložnije infarktu - Zena.rs\nPoslovne žene podložnije infarktu\nAmbiciozne dame koje obavljaju odgovorne poslove imaju dva puta veći rizik od infarkta, nego pripadnice nežnijeg pola kojima karijera i poslovni uspeh nisu na prvom mestu, pokazuju rezultati najnovijeg istraživanja spovedenog „Harvard Medical school“ u Bostonu.\nPronađite način da umanjite negativan uticaj stresa na zdravlje\nU studiji koja je nedavno objavljena na godišnjoj konefenciji Američkog udruženja kardiologa u Čikagu, stručnjaci su ukazali na porast broja zaposlenih žena koje pate od visokog krvnog pritiska i holesterola. Istraživači su pregledali zdravstvene kartone više od 17.400 žena, i nakon podrobnih analiza došli su do zaključka da najveći rizik od infarkta preti upravo ženama koje obavljaju odgovorne i stresne poslove.\nLekari su i ranije upozoravali da ljudi koji rade pod pritiskom na poslu, daleko češće postaju žrtve bolesti srca. Međutim, nova saznanja pokazuju da su žene ranjivije i neotpornije na pritiske i stres nego muškarci. Stručnjaci to objašnjavu time što žene, kako kažu, neprestano žongliraju između poslovnih i kućnih obaveza.\nNa pomenutom stručnom skupu kardiologa objavljen je podatak da su 43 odsto poslovnih žena, čiji su zdravstveni kartoni analizirani, već kandidati za operaciju srca i ugrađivanje bajpasa.\nDr Mišel Alberta, kardiolog iz Bostona i vođa istraživanja, podsetila je koliko je važno da naučimo da se borimo sa stresom.\n„Ako već nismo u mogućnosti da izbegnemo stresne situacije i pritiske na poslu, moramo da pronađemo mehanizme da umanjimo njihov negativan uticaj na zdravlje“.\nOna je posavetovala žene da posao „ne nose“ kući, da redovno vežbaju, ili bar šetaju, i da pojačaju socijalne kontakte sa prijateljima i porodicom.


Perihard na konferenciji FINIZ 2016 - Perihard\nBlog Perihard na konferenciji FINIZ 2016\nNa samom početku završnog meseca kalendarske godine imali smo priliku da uzmemo učešće na 3. međunarodnoj naučnoj konferenciji Univerziteta Singidunum, FINIZ 2016. U okviru sesije Digitalna transformacija i cybersecurity rizici poslovanja, održali smo predavanje „Prednosti i mane digitalizacije u kontroli toka dokumenata u kompanijama“.\nTema ovogodišnje konferencije bila je „Rizici u savremenim uslovima poslovanja“, a održana je 2. decembra u zgradi Univerziteta Singidunum. Preko 500 učesnika iz nekoliko zemalja je neposredno prisustvovalo događaju dok je isti bilo moguće pratiti putem direktnog prenosa. Posetioci, i pratioci, imali su prilike da prate prezentacije i predavanja eminentnih stručnjaka iz privrede kao i naučnih radnika i to iz državne revizorske institucije, udruženja i komora revizora, kompanija iz oblasti IT, FMCG, marketinga, ministarstva finansija, javnih preduzeća, bankarskog sektora itd.\nNakon plenarne, predavanja su se odvijala u 8 paralelnih sesija:\nNaučni i studentski radovi\nStručni radovi računovodstvo, revizija, poslovne finansije, kontroling, pravo kao i finansije i bankarstvo\nDigitalna transformacija i cybersecurity rizici poslovanja\nProcena vrednosti i reforma finansija javne uprave\nSesije su obuhvatale tematske oblasti računovodstvo, interna i eksterna revizija, korporativne finansije i upravljanje, pravo, osiguranje, evaluacija i rizik, informacioni sistemi za podršku odlučivanju, kontroling, preduzetništvo kao i forenzika.\nKroz našu temu „Prednosti i mane digitalizacije u kontroli toka dokumanata u kompanijama“ skrenuli smo pažnju na, često zapostavljeni, segment upravljanja, kontrole i arhivranja dokumenata. Kod ove teme interesantna je sveobuhvatnost procesa, u vezi štampe, skeniranja i kopiranja dokumenata, koji prožimaju segmente IT, finansija, menadžmenata, ekologije kao i sigurnosti. Sami procesi mogu biti jednostavni, transparentni i prihvatljivi za kontrolu finansija i sigurnosti. Prikazali smo kako Perihard, Canon Advanced Office Soultions Partner, kroz naše rešenje OptimalPH, upotrebom Canon uređaja kao i softvera uniFLOW, imageWARE Management Console, IRIS i Therefore, sve pomenute procese može objediniti, staviti pod kontrolu i optimizovati.


Do 30. novembra prijave za besplatnu operaciju oka - MontenegroClick\nStručni skup oftamologa, koji četvrtu godinu okuplja eminentne stručnjake iz oblasti oftamologije u Crnoj Gori, ima za cilj unaprijeđenje i razmjenu iskustava, poručila je generalni menadžer oftamološke klinike Optimal, Anja Zečević, ističući da se kroz predavanja i razmjenu iskustava unaprijeđuje ta oblast.\nOna je, na stručnom skupu oftamologa, saopštila da je klinika Optimal uspostavila saradnju sa humanitarnom organizacijom 28. Jun iz Kanade, koja će obezbijediti besplatne operacije oka za pacijente kojima je najneophodnija.\n„Mi smo se opredijelili za saradnju sa tom humanitarnom organizacijom, kako bi obezbijedili operacije oka onima kojima je to najpotrebnije, odnosno pacijentima koji su najugroženiji, a koji ne mogu da priušte operaciju“, saopštila je Zečević u izjavi za PR Centar.\nPrema njenim riječima, humanitarna organizacija 28. jun je jedina organizacija na Balkanu sa konsultativnim statusom pri Ujedinjenim Nacijama.\nZečević je navela da prijave počinju danas i da će trajati do 30. novembra, a mogu se poslati na [email protected], kao i putem e-mail adrese [email protected].\nPredsjednik odbora organizacionog skupa i doktor medicinskih nauka, Sergej Alpatov, kazao je da su, na četvrtom stručnom skupu koji se zasnivao na predavanjima i iskustvima iz Crne Gore, prisustvovali gotovo svi oftamolozi iz države i da je, kako je ocijenio, to važan događaj za razvoj i saradnju stručnjaka.\nOn je naveo da je istraživanje o liječenju specifičnog oboljenja oka pokazalo koliko je efikasna laserska korekcija vida i da je, kako je istakao, efekat nakon operacije trajan.\n„Ovaj vid intervencije je moguć ne samo u standardnim slučajevima, liječenja kratkovidosti, dalekovidosti i astigmatizma, već i u komplikovanijim slučajevima, kao i u slučaju pacijenta sa degeneracijom atrofije rožnjače“, kazao je Alpatov.\nČlanica odbora Crnogorskog oftamološkog društva (COFD) i specijalista oftamolog, Edita Files Bradarić, istakla je da je skup koristan jer je obuhvatio različite teme i probleme sa kojima se oftamolozi suočavaju u praksi.\n„Ja sam imala vrlo aktuelnu temu, vitrektomija u liječenju dijabetičnog makularnog otoka. Svi znamo da su očne komplikacije, uz dijabetes, vodeći razlog gubitka vida u razvijenim zemljama. Govorila sam o jednom vidu liječenja a to je hirurška iintervencija“, rekla je Files Bradarić.\n„Operacije vitraktomije sprovode se na našoj klinici i zahvaljujući ugovoru sa Fondom mnogi pacijenti mogu priuštiti tu operaciju na našoj klinici“, rekla je Files Bradarić.\nSpecijalista oftamologije, Haris Kujundžić, kazao je da je, prema podacima Eurostat-a, operacija katarakte zajedno sa kolonoskopijom najčešća operacija i medicinska intervencija u Evropi, ali i u Crnoj Gori.\n„Katarakta značajno utiče na vidnu funkciju, pa samim tim i na kvalitet života pacijenata. Poznato je da je mnogo veći broj padova i preloma kod pacenata sa kataraktom, češće izazivaju saobraćajne nesreće, a takođe katarakta utiče na mentalno zdravlje i pogoršava nesanicu“, rekao je Kujundžić.\nOn je istakao da je operacija katarakte vrlo dostupna pacijentima u Crnoj Gori i da se nakon obavljene operacije poboljšava njihova vidna funkciija, kao i kvalitet života.


Sanira se zaštitni bedem na reci Toplici u Prokuplju | Energetski portal Srbije\nSanira se zaštitni bedem na reci Toplici u Prokuplju\nNakon velikih poplava koje su zadesile Prokuplje i okolinu, Gradska uprava u Prokuplju u saradnji sa Javnim vodoprivrednim preduzećem „Srbijavode“, ovih dana radi na sanaciji zaštitnog bedema na reci Toplici kod Gradskog groblja.\nRadi se i na produbljivanju i raščišćavanju rečnog korita, kako bi se sprečilo eventualno novo plavljenje.\nPrema rečima Žarka Koprivice, člana Gradskog veća zaduženog za infastrukturu, koji je juče, 7. jula, obišao radove kod groblja, koje izvodi HSL „Vlasotince“ a finansira JVP „Srbijavode“, podignuto je preko stotinak metara novog bedema i očišćeni sprudovi na reci, kako bi se sprečilo plavljenje.\n„Podići ćemo bedem, kako bi još više zaštitili Gradsko groblje od poplava“, rekao je Koprivica i dodao da je i Javno komunalno preduzeće „Hameum“ uključeno u sređivanje groblja i saniranje oštećenja nastalih na grobnim mestima.\n„Oni su u velikoj meri već raščistili zeleno rastinje oko grobova, očistili mulj sa staza i uredili oštećena grobna mesta“, rekao je Žarko Koprivica i dodao da će lokalna samouprava u saradnji sa upravom groblja učiniti sve da se štete na grobnim mestima otklone u najskorije vreme.\nSekretarijat za inspekcijske poslove naložio čišćenje...\nHitno rešavanje problema neprijatnih mirisa u Čukaričkom...


Stopa nezaposlenosti u SAD 5,6 odsto - 2004-03-05\nAmerièki sekretarijat za rad je saopštio da je prošlog meseca stvorena 21 hiljada novih radnih mesta, daleko manje nego što se oèekivalo. Detaljnije u izveštaju saradnika Glasa Amerike, Berija Vuda.\nOd avgusta prošle godine, u amerièkoj privredi su otvorene 364 hiljade radnih mesta, u proseku oko 60.000 meseèno. U februaru je zabeležen daleko manji porast. Komesar za statistiku u Sekretarijatu za rad Ketrin Utgof izjavila je da bi u privredi trebalo da se otvara 125.000 novih radnih mesta meseèno da bi se apsorbovala nova radna snaga. Sekretar za finansije, Džon Sno, rekao je da je razoèaran izveštajem, ali da je ekonomija spremna da stvara radna mesta jer se ekonomski rast nastavlja brzim tempom. Napomenimo, da se predsednik Buš smatra politièki ranjivim po tom pitanju pošto je tokom njegovog mandata, od 2001. do danas, izgubljelno tri miliona radnih mesta.\nÈlan Kongresa iz redova Demokratske stranke, Karolin Maloni, iz Njujorka, kaže:\n“Ne samo da ova administracija nije stvorila radna mesta, ona nema nikakvog razumevanja za nezaposlene. Danas imate osam miliona nezaposlenih Amerikanaca ”.\nMedjutim, amerièka ekonomija se snažno oporavlja od recesije u koju je zapala 2001. godine. Stopa nezaposlenosti iznosi 5,6 odsto. Komesar u Sekretarijatu za rad primecuje da se radna snaga menja i da je verovatno da æe otpušteni radnici ostati nezaposleni duži vremenski period.\n“Tokom proteklih par decenija, opao je broj radnika koji kažu da su otupšteni i da oèekuju da se vrate na stari posao. Znamo da je došlo do strukturalnih promena, pošto više nije tipièno da se radnici vraæaju na svoja stara radna mesta ”.\nAtkof je rekla da je stopa produktivnosti od preko 4% povoljna uprkos nedovoljnom broju novih radih mesta, a porast produktivnosti je rezultat veæeg uèinka radne snage koja je - manjeg obima. Investicije, uglavnom u kompjutersku tehnologiju, takodje su doprinele poveæanju produktivnosti.


Pametne dizajn ideje za mala kupatila - Ženski magazin - Horoskop, ljubav, fitness i zdravlje\nPored čitavog prostora kome posvećujemo dosta pažnje, uglavnom je poslednje na listi kupatilo. Ali, morate priznati da dosta vremeno provodimo u njemu, što zbog šminkanja i sređivanja, što zbog osnovnih fizioloških potreba. Zato bi trebalo da i ovaj prostor bude uređen u našem stilu kako bi se u njemu osećali udobno. Međutim, šta raditi ako imate baš malo kupatilo?\nKada je u pitanju ovakva situacija, najbolje je gledati funkcionalnost i uklapanje svega esencijalnog tako da dobijete vizuelno veći prostor koji će istovremeno izgledati i vrlo lepo. U nastavku vam otkrivamo nekoliko sjajnih ideja, izaberite onu koja se najviše slaže uz vaš stil i krenite u sređivanje ili makar planiranje istog već danas!\nPROČITAJTE SLEDEĆI TEKST: Jednostavan trik da produžite život buketu cveća


Vučić apeluje na građane da se vakcinišu\nVučić je rekao da nema bojazni da će javni dug i u vreme pandemije korona virusa premašiti utvrđenu granicu od 60 odsto BDP-a\nPredsednik Srbije Aleksandar Vučić apelovao je u petak, 7. maja, na građane da se vakcinišu protiv korona virusa jer je to važno da bi se sačuvali životi i zdravlje, ali i da bi se ljudi što pre vratili normalnom životu i nastavili da rade.\n"To je za nas veoma važno, najpre zbog života ljudi i njihovog zdravlja... I zato vas molim da krenemo da se vakcinišemo. Jer ako se vakcinišemo gotovo svi, moći ćemo da radimo i živimo normalan život i Srbiju pomeramo napred brže nego svi ostali", rekao je Vučić novinarima nakon što je obišao mobilni vakcinalni punkt u selu Zvečka kod Obrenovca.\nVučić je rekao da je sve ono što se radi na unapređenju infrastrukture u zemlji moguće jer je ekonomija ojačala.\n"Ali prvo moramo da izađemo iz korone, da se posvetimo radu, poslu i životu. I onda ćemo moći da uradimo i završimo i ono što nismo mogli ranije", rekao je on.\nOn je rekao da je vakcinacija uslov da se bilo šta uradi jer je korona veoma teška bolest i ljudi često ne veruju u to dok se ne zaraze.\n"Neki ljudi lakše poveruju u razne teorije zavere, nego u prostu istinu... A nije kraj onda kada izgradimo autoput ili kada 1. septembra deca uđu u ovu školu, to je tek novi početak za ono što treba da ostvarujemo. I zato vas molim da se vakcinišemo jer je to apsolutno najvažnije", apelovao je Vučić.\nIstakao je da nema bojazni da će javni dug i u vreme pandemije korona virusa premašiti utvrđenu granicu od 60 odsto BDP-a, odnosno, maksimalnu granicu od 60,5 odsto, kada će se raditi na njegovom smanjenju.\nOn je 5. maja najavio dodatnu finansijsku pomoć u iznosu od 3.000 dinara (25 evra) za sve građane Srbije koji su se vakcinisali protiv korona virusa.\nMinistar finansija Siniša Mali saopštio je 4. maja putem svog Instagram naloga da se do tada više od tri miliona građana prijavilo za državnu pomoć "30+30 evra", koju je Vučić najavio za sve zainteresovane punoletne građane krajem januara.


Svetska banka i EU podržavaju inovacije u Srbiji\nTanjug 3. oktobra 2018. 19:16\nBEOGRAD – Fond za inovacionu delatnost dodelio je danas tri miliona evra za realizaciju 22 inovativna projekta malih i srednjih preduzeća, a raspisana su i dva poziva kroz koje će biti dodeljeno 2,5 miliona evra za podršku inovativnim aktivnostima.\n„U 19. veku automobil je bio standardan način prevoza, danas imamo i električne automobile, a uskoro će motor sa unutrašnjim sagorevanjem biti prevaziđen“, rekla je Van Gelder.\n„Srbija je izuzetak u tome i jedna od retkih zemalja koje podržavaju inovacije. Potrebno je da se učestvuje sa novim i naprednim tehnologijama koje će omogućiti saradnu javnog i privatnog sektora“, kazala je Van Gelderova.\nŠef Delegacije EU u Srbiji Sem Fabrici je rekao da je prvi projekat EU u ovoj oblasti bio pre sedam godina, grant od 8,5 miliona evra kada je skoro 50 inovativnih sprskh projekata razvijeno i našlo se na tržištu.\n„Pre dve godine smo pokrenuli saradnju nauke i kompanija i potpisali ugovor vredan 2,5 miliona evra za program ranog razvoja i sada planiramo i dva biznis inkubatora u tehnološkom parku u Beogradu“, naveo je Fabrici.


SRPSKI NAUČNIK MENJA PLANETU: Inovator čiji se izumi uvrštavaju u najvažnija SVETSKA OTKRIĆA! (FOTO)\nVeljko Milikić, Foto: RINA\nGRAVITACIJA I OSCILACIJA\nNjegovi izumi zasnivaju se na spoznaji prednosti upotrebe dvostepenih mehaničkih oscilacija i pogonskog klatna\nObjavljeno: 11.12.2020. 17:22h\nVeljko Milikić jedan je od najupešnijih srpskih akademika, a njegovi izumi godinama unazad uvrštavaju se u najvažnija svetska otkrića, koja su od izuzetne efikasnosti i koriste se u preko 500 preduzeća širom sveta.\nSrpski naučnik rođen je u Novom Sadu 1949. godine i izumeo je samogrejnu ekološku kuću, solarnu zemunicu sa zemljanom zaštitom i reflektujućim površinama pomoću kojih se ostvaruje ušteda u grejanju i osvetljenju i brojne, kako ih on naziva, ekološke inovacije.\nNjegovi izumi zasnivaju se na spoznaji prednosti upotrebe dvostepenih mehaničkih oscilacija i pogonskog klatna. To njegovo otkriće smatra se "novom mehanikom" i može da se koristi na milion načina.\n- Iako se točak smatra najvećim izumom čovečanstva i za osnovu napretka koji se dokazao kao dobar primer transporta, samim tim ušao kao najbolje rešenje i za turbine, elise, zupčanike i dosta drugih stvari, međutim, ja svojim tezama i u praksi dokazujem da je to pogrešno i da su oscilacije (prirodno kretanje) dosta efikasniji oblik okretanja i uz minimalna ulaganja možete dobiti besplatnu energiju. Uzmite primer ptica, koje osciluju krilima, ili ribe perajima - kazao je za RINU, Veljko Milković.\nOvaj inovator tvrdi da je to dokazao u svojim naučnim radovima i da su njegove teze našle primenu u Indiji, na čijim principima je sagrađena mehanička elektrana, pa sve do Amerike i ostatka sveta gde imaju primenu mnogi njegovi patenti i naučna rešenja.\nMilković je kroz brojne primere i patente u praksi dokazao da pomoću gravitacije osciliranje znatno duže traje od bilo kog rotacionog oblika kretanja.\n- Ako uporedite primer kugličnog ležaja koji se smatra za jedno od dostignuća u mehanici, svaki točak se ubrzo zaustavi dok klatno čiji je osnovni pogon gravitacija radi stostruko duže - dodao je Veljko.\nČovečanstvo se sada ne može zamisliti bez električne energije koja je neophodna u svim sferama života od saobraćaja, industrije i domaćinstva.\n- U izobilju imamo električnu energiju u vidu gravitacije, ne moramo poseći drvo ili trošiti nešto što je nepovratno, kao što su nafta, drva i ugalj kojih ima u ograničenim količinama. Kroz vekove je bilo bezuspešnih pokušaja da se iskoristi gravitacija, sada se to u svetu dokazuje, i ja sam napravio prototipe koje sam ponudio preko globalne internet prodavnice "Alibaba" - kazao je Milković.\nOvaj izuzezan srpski naučnik do sada je napisao 13 knjiga koje su prevedene na nekoliko svetskih jezika i na osnovu kojih je snimljeno nekoliko igrano-dokumentarnih filmova. Za svoj višedecenijski rad, dobio je brojna priznanja u zemlji i inostranstvu, a na predlog ARS akademije Veljko Milković je kandidat za Nobelovu nagradu iz oblasti mehanike, pa će se tako možda pored Ajnštajna, Rendgena, Nikole Tesle naći i Veljko Milković.\nZARAŽENI SU NAJINFEKTIVNIJI PRVA DVA DANA, TO JE SUŠTINA PROBLEMA: Dr Udovičić za Espreso objasnio ZAŠTO JE TO TAKO\nVOLELA BIH DA BAR ZA UŽINU IMAMO: Maja (12) i njene sestre VAPE, i suze su presušile, OSTALA JE SAMO BOL\nPODELJENE NAGRADE NAJMLAĐIMA U OVOM SRPSKOM GRADU! Evo gde ćemo videti njihove umetničke RADOVE! BIĆE DIVNO\n(Espreso.co.rs / Telegraf.rs)


Niška televizija » Usvojen Predlog rebalansa gradskog budžeta\nObjavljeno 29.08.2013. 14:38\nSkupština Grada Niša usvojila je Predlog rebalansa budžeta, kojim će, do naredne budžetske godine, biti rešen problem ishrane socijalno ugroženih Nišlija.\nNa predlog Gradskog veća, za ovu godinu je izdvojeno još dvadeset miliona dinara za potrebe Narodne kuhinje, a početkom septembra biće raspisan tender, na kome će biti izabran najbolji ponuđač za pripremu i distribuciju toplih obroka za najsiromašnije građane, dok će procedura trajati do tri meseca, rekao je po usvajanju ove tačke gradonačelnik Niša Zoran Perišić.\nRebalans gradskog budžeta izglasali su odbornici Skupštine grada Niša i time, na inicijativu nekoliko odborničkih grupa i predlog Gradskog veća, stavili tačku na priče da li će do kraja godine biti toplih obroka za najsiromašnije Nišlije.\nSedam i po hiljada Nišlija ima pravo na Narodnu kuhinju, dok to pravo koristi oko pet hiljada sugrađana. Rebalans budžeta trenutno rešava problem, ali je za narednu godinu neophodno redefinisanje kriterijuma po kojima neko dolazi na spisak socijalno ugroženih, zato što je, prema pojašnjenjima iz SPS-a, taj broj veliki. Inače, naredna godina biće potpuno stabilna po pitanju funkcionisanja ishrane siromašnih.\nPredstavnici opozicione Demokratske stranke kritikovali su planiranje budžeta grada. Usvajanje predloga odluke o izmeni i dopuni odluke o budžetu jedna je od ukupno 14 tačaka o kojima su raspravljali i glasali odbornici niškog parlamenta.


Prekvalifikacijom došli do zaposlenja | SerbianForum\nPrekvalifikacijom došli do zaposlenja\nProjektom „Podrška nezaposlenima i razvoju ljudskih resursa“, u koji je Evropska unija uložila 2,5 miliona evra, zaposleno je 20 odsto od 1.500 polaznika, rečeno je juče na završnoj konferenciji tog projekta.\nProjekat je 2007. godine pokrenula Evropska unija sa Nacionalnom službom za zapošljavanje i Ministarstvom ekonomije i regionalnog razvoja da bi se smanjila nezaposlenost u Srbiji. Prvi savetnik delegacije Evropske komisije u Srbiji Ferenc Simon kazao je da je projekat trajao duže od dve godine i da je realizovan kroz 95 različitih obuka i kurseva u Beogradu i Banatu. Zamenica direktora Nacionalne službe za zapošljavanje Danica Vasiljević istakla je da je taj projekat bio usmeren na osobe koje su dugoročno nezaposlene, mlade do 25 godina i osobe sa invaliditetom.\nNacionalni direktor projekta Dejan Nikolić rekao je da je na osnovu analize tržišta rada koja je sprovedena krajem 2007. godine i u proleća 2008. godine konstatovano koji sektori privrede imaju najveći rast i koja su to zanimanja gde se očekivao porast zaposlenosti.\n„Na osnovu analize kreirani su programi poljoprivrede, prerađivačke industrije, građevinarstva, trgovine i ugostiteljstva, saobraćaja, skladištenja i tekstilne industrije“, kazao je Nikolić.\nPrema njegovim rečima, nezaposleni su mogli da se obučavaju za poslove aranžer cveća, serviser personalnih računara, zavarivač, zidar, paketar, moler, recepcioner, komercijalista, negovatelj starih osoba.


Kriza u Severnoj Koreji zbog pandemije i poplava - Svet - Dnevni list Danas\nPočetna » Svet » Kriza u Severnoj Koreji zbog pandemije i poplava\nKim Džong Un govorio na plenarnom sastanku vladajuće partije\nKriza u Severnoj Koreji zbog pandemije i poplava\nS. D.16.06.2021. 13:09\nSevernokorejski vođa Kim Džong Un rekao je na plenarnom sastanku Radničke partije Koreje da bi država mogla da se suoči sa „napetom“ situacijom u vezi s hranom zbog pandemije virusa korona i poplava koje su pokrenuli tajfuni.\nKako prenose agencije, Kim je pozvao visoke zvaničnike Severne Koreje da pronađu načine za jačanje poljoprivredne proizvodnje.\n„Situacija u vezi s hranom sada postaje napeta, jer poljoprivredni sektor nije ispunio plan proizvodnje žitarica zbog štete od tajfuna prošle godine“, rekao je Kim tokom sastanka centralnog komiteta Radničke stranke Koreje.\nPandemija je pogoršala i prehrambenu krizu u Severnoj Koreji, jer je granica s Kinom, koja joj je glavni trgovinski partner, zatvorena kako bi se sprečilo širenje zaraze.\nKim je članovima partije navodno rekao da će produžiti ograničenja zaključavanja zbog „produžene prirode“ pandemije.\nSevernokorejsko rukovodstvo ranije je tvrdilo da zemlja nije imala nijedan slučaj virusa korona, ali stručnjaci kažu da je to verovatno netačno.\nOva azijska država ima lošu medicinsku infrastrukturu, vlada nestašica lekova, a analitičari kažu da bi joj izbijanje epidemije nanelo strahovitu štetu.\nTokom ogromne vojne parade u Pjongjangu prošle godine, Kim se izvinio severnokorejskom narodu što se nije adekvatno bavio nacionalnim izazovima poput pandemije.\nEkonomija u Severnoj Koreji se oporavlja u odnosu na prošlu godinu, ali trpi pod sankcijama koje su joj SAD i UN uvele zbog kontroverznih nuklearnih i balističkih raketnih programa.\nKim Džong UnKorona krizaSeverna KorejaPjongjang


Ko je uznemirio Dodikove obavještajce: Proteste organizovali sa 68 KM, Ćeranić ih optužio da su "Soroševi plaćenici"\nObjavljeno: 14.08.2017. u 15:37\nPredrag Ćeranić, vodeći obavještajac predsjednika RS-a Milorada Dodika, u tekstu pod naslovom "Obojena revolucija nikako da se primi kod prekodrinskih Srba", objavljenom na RTRS-u, obrušio se na nevladinu organizaciju "Restart Srpska" koja je nedavno u Banjoj Luci organizovala proteste zbog kupovine (pre)skupog automobila za potrebe Ministarstva prosvjete i obrazovanja RS-a.\n- U Srpskoj se vještački nastoji stvoriti nezadovoljstvo koje za rezultat treba da ima izlazak naroda na ulice, u što više prilika i u što većem broju. Kada se stvori kritična masa, provokatori izazivaju sukobe sa policijom, kako bi scene sukoba medijskim kanalima obišle svijet. Nije isključeno da bi nestabilne prilike mogli iskoristiti povratnici sa sirijskog ratišta i radikalne grupe, kako bi stanje u Srpskoj postalo haotično. Zatim bi na scenu stupio NATO kao "mirotvorac i zaštitnik". Pod okriljem NATO-a u Srpsku bi ušle hrvatske trupe – prognozira obavještajac, analitičar i vidovnjak Ćeranić u spomenutom tekstu.\nOptuženi da su Soroševi plaćenici\nOkupljanje dvjestotinjak aktivista u banjalučkom parku "Mladen Stojanović" do te mjere je uznemirilo paraobavještajne strukture u RS-u predvođene Ćeranićem, da je grupu mladih nezadovoljnih potezima vlasti čak optužio da su "Soroševi plaćenici".\n- Bez namjere da se prema odluci Vlade Srpske o kupovini automobila vrijednosno određujemo, ne možemo da ne uvidimo da se povod samo čekao kako bi se zamajac nove "obojene revolucije" pokrenuo. Gradovi koje je ta "revolucija" obojila ne pamte je po dobru, jer naručiocima "obojene revolucije" nije cilj smjena vlasti, već rušenje države. Bez obzira na relativno mali broj protestanata koji se u Parku Mladen Stojanović okupio, proteste ne treba potcjenjivati - piše Ćeranić u tekstu objavljenom na web sajtu RTRS-a.\nRadio Televizija Republike Srpske je, smatra Ćeranić, "na udaru onih koji bi da nametnu samo svoju istinu, kreiranu u poznatim centrima, i plasiranu preko Sorošovih nevladinih organizacija, kupljenog utjecaja u medijima, i neostvarenih političkih lidera."\nBez obzira na to što se od njega - a to je već mnogo puta dokazao - može očekivati praktično sve, Ćeranićev pamflet u organizaciji "Restart Srpska" dočekali su sa nevjericom. U otvorenom pismu Džordžu Sorošu, članovi ove organizacije navode, između ostalog, kako su spomenute proteste u Banjoj Luci organizovali sa svega 68 maraka.\n- S obzirom na to da i Vi i mi znamo, da nas do sada niti "Soroš" fondacija, niti norveška ili bilo čija druga ambasada nisu finansirali, te da smo proteste organizovali sa svega 68 KM koje smo skupljali marku po marku, sada ćemo vas zamoliti da, kad smo već postali strani plaćenici i domaći izdajnici, udijelite i nama koje milionče, jer znamo da je jedini životni cilj koji imate rušenje Vlade Republike Srpske. I vlast u Republici Srpskoj i policija i svi koji žele mogu vidjeti da je saldo na našem računu jednak nuli, te Vas molimo da to ispravite i da od nas napravite milionere, pa da možemo da živimo kao i vlastodršci u Srpskoj. Ipak, skrenut ćemo vam pažnju da se dobro fokusirate i osigurate da novac "legne" na pravi račun, a ne onaj stari račun na koji ste u prošlosti velikodušno slali – napisali su Sorošu aktivisti "Restarta Srpske".\nInače, Predrag Ćeranić bivši je uposlenik Obavještajno-sigurnosne agencije (OSA) BiH, koji je iz te agencije najprije istjeran 31. decembra 2004. godine zbog "eliminatornih elemenata u sigurnosnoj provjeri", da bi se na posao vratio 1. aprila 2008. godine, nakon odluke Suda BiH. Međutim, nakon nekoliko mjeseci u službi ga je smijenio tadašnji visoki predstavnik u BiH Miroslav Lajčak, s obzirom na to da je Ćeranić bio dio mreže koja je skrivala kasnije osuđenog ratnog zločinca Stojana Župljanina.\nRad pod okriljem Dodika\nZa nastavak Ćeranićeve obavještajne karijere pobrinuo se Milorad Dodik, koji je pod paravanom Uprave za borbu protiv terorizma i ekstremizma MUP-a RS-a osnovao vlastitu paraobavještajnu agenciju, čiji je cilj održavanje SNSD-a na vlasti po svaku cijenu. Za rukovodioca te agencije Dodik je postavio Ćeranića, koji je u martu ove godine imenovan za vršioca dužnosti dekana novoosnovanog Fakulteta bezbjednosnih nauka u Banjoj Luci.\nNakon Ćeranićevog imenovanja reagirala je (naravno, anonimno) grupa profesora i članova Senata banjalučkog Univerziteta, koji su naveli da je Ćeranić na poziciju dekana izabran uprkos tome što su se na konkurs prijavili znatno kompetentniji kandidati.\nPredrag Ćeranić završio je Filozofski fakultet i postdiplomske studije na Pravnom fakultetu u Banjoj Luci, a doktorirao je na privatnom Univerzitetu "Slobomir" u Bijeljini i na Fakultetu bezbjednosti Univerziteta u Beogradu 2014. godine.\nNjegova dva doktorata su gotovo identična, tvrde banjalučki profesori, a Komisija za izbor v.d. dekana mu je, mimo Pravilnika, vrednovala 130 novinskih članaka kao naučne radove?! Radi se o člancima koji u objavljeni u zvaničnom glasilu SNSD-a "Argumenti", nekadašnjem listu Press RS te na portalu Fond strateške kulture, u kojima je Ćeranić, uglavnom, veličao politiku, lik i djelo Milorada Dodika i optuživao njegove kritičare za izdaju i petokolonaštvo.


Slobodna Hercegovina » Ambasada Švedske uputila poziv malim preduzećima za dodjelu bespovratnih sredstava\nAmbasada Švedske u BiH objavila je 15. oktobra, u okviru “Challenge” projekta, poziv malim i mikro preduzećima (do 50 zaposlenih) na takmičenje za finansijsku podršku poslovnim idejama.\nIzvor : Grad Trebinje\nCilj ovog takmičenja je da bespovratnim sredstvima podrži privatni sektor u projektima od kojih će korist imati preduzeća, ali i građani kroz otvaranje novih radnih mjesta i povećanja prihoda.\nGrantovi su namijenjeni za realizovanje inovativnih i komercijalno održivih poslovnih poduhvata u iznosu do 50% prihvaćenog prijedloga budžeta, s tim da iznos pojedinačnog granta ne može biti veći od 30.000 evra. Očekuje se da će se izabrani prijedlozi projekata implementirati u roku od 12 mjeseci.\nPravo učešća imaju mala i mikro preduzeća iz BiH, ili iz Švedske koja posluju u BiH. Donator će razmatrati samo aplikacije na engleskom jeziku koje stignu preko onlajn formulara koji je dostupan na sljedećoj stranici: http://challenge.ba/apply/


NACRT ZAKONA O VISOKOM OBRAZOVANJU: Broj bodova koji student u tekućoj školskoj godini treba da ostvari kako bi stekao uslov da se finansira iz budžeta smanjen sa 60 na 48 ESP bodova. Planira se i uvođenje kratkih programa studija radi stručnog osposobljavanja studenata za uključivanje u radni proces, koji može da traje od 30 do 60 ESP bodova za koji se izdaje sertifikat o završenom kratkom programu studija\nJavna rasprava o Nacrtu zakona o visokom obrazovanju počela je raspravom u rektoratu Univerziteta u Beogradu i trajaće do 23. maja, a nastojaće se da se zakon usvoji do kraja juna 2017. godine, saopšteno je iz Ministarstva prosvete, nauke i tehnološkog razvoja.\nNastojaće se, ukazao je, da Narodna skupština zakon usvoji do kraja juna 2017. godine.\nNovine Nacrta zakona predstavila je pomoćnik ministra za visoko obrazovanje i razvoj Vesna Mandić, rekavši da se izmenama zakonskog okvira uvodi novi cilj obrazovanja a to je obrazovanje kreativne populacije koja neprekidno usvaja i stvara nova znanja.\nNeke od ključnih novina Nacrta zakona jesu to da je broj bodova koji student u tekućoj školskoj godini treba da ostvari kako bi stekao uslov da se finansira iz budžeta (ako se rangira u okviru ukupnog broja budžetskih studenata) smanjen sa 60 na 48 ESP bodova.\nZatim, predviđa se i osnivanje Nacionalnog saveta za visoko obrazovanje (NSVO) koje bi birala Vlada umesto Narodne skupštine Republike Srbije, i koji bi imala manji broj članova, 17 umesto 21.\nJedna od novina zakona su i menadžeri visokoškolskih ustanova koji se uvode zbog sinhronizacije rada fakulteta i ministarstva u pogledu upravljanja finansijama.\nNacrt zakona predviđa osnivanje nacionalnog tela za akreditaciju i proveru kvaliteta, što bi trebao da omogući kvalitetniji proces akreditacije.\nNavodeći da će to telo, koje će biti nezavisno, imati upravu i stručne službe koje će kvalitetnije sprovoditi proces akreditacije, Mandić navodi da će nove ustanove, pri početnoj akreditaciji, imati pravo da se pripremaju za upis studenata, ali to će moći da realizuju tek nakon akreditacije, godinu dana nakon osnivanja.\nNa teritoriji Autonomne pokrajine Kosovo i Metohija, nad visokoškolskim ustanovama čiji je osnivač Republika, Vlada ima sva prava i obaveze osnivača...


EU dala Kosovu rok od četiri meseca\nV. B. 5. aprila 2018. 16:55\n„Najava premijera Ramuša Haradinaja da dâ mandat upravljačkom timu da izradi nacrt statuta Zajednice/Asocijacije opština sa srpskom većinom na Kosovu je vrlo dobrodošla. Izrada nacrta statuta je počela i završiće se u vremenskom okviru od četiri meseca“, stoji u saopštenju Evropske službe za spoljne poslove.\nU saopštenju se navodi da ovaj „dugo očekivani korak“ omogućava početak primene dogovora o Zajednici srpskih opština, što je, kako se naglašava, obaveza koju je Kosovo preuzelo u okviru dijaloga kome posreduje EU i uz sporazume dogovorene u Briselu u aprilu 2013. godine i avgustu 2015. godine.\n„EU će pozvati glavne pregovarače Beograda i Prištine, njihove timove, kao upravljački tim i tehničke eksperte na razgovore u Brisel, kako bi se konstruktivno i u dobroj volji angažovali u procesu izrade nacrta“, zaključuje se u saopštenju Evropske službe za spoljne poslove.\nIstovremeno, direktorka za Zapadnu Evropu, Zapadni Balkan i Tursku u Evropskoj službi za spoljne poslove Angelina Ajnhorst, koja se nalazi u poseti Prištini, naglasila je da „Kosovo mora da sprovede sporazum o ZSO bez većih kašnjenja“. Ona je dodala da nesporazumi između Beograda moraju biti rešeni „u miru i kroz dijalog“.\nPortparolka EU Maja Kocijančić izjavila je za Tanjug u utorak da je za Kosovo „vrhunski prioritet“ da radi u skladu sa „zaključenim dogovorom“ o uspostavljanju Zajednice srpskih opština.\nBrisel je instrument globalizma i tamo nema u 4 oka nego je sve aparat.I 5 i 25 godina je dzabe.Da Srb nema resenje po tom pitanju je do nas.Sa robotom se ne pregovara nego cini.U se i u svoje kljuse.\nKoje licemerje EU\nŠta nas opet laže podmuklo EU. nacrt postoji još od pre pet godina! Žele da nas prevedu žedne preko vode!\nNišta od gondole: Upravni sud naložio zaustavljanje radova…


Misija i ciljevi | Regionalna razvojna agencija JUG\nMisija RRA JUG je unapređivanje standarda i kvaliteta života svih građana Nišavskog, Pirotskog i Topličkog okruga, kroz stimulisanje zdravog poslovnog okruženja i stvaranja novih radnih mesta što dovodi do poboljšanja kvaliteta života u regionu.\nPrimarna uloga RRA JUG biće pomoć lokalnim akterima da deluju na određeni način kako bi u potpunosti iskoristili potencijale regiona. Misija RRA je da se poboljša kvalitet života građana koji žive u regionu i to će se postići kroz implementaciju pet osnovnih ciljeva. Oni se fokusiraju na obezbeđivanje dobrog prostornog planiranja, rešavanje potreba privatnog sektora i na taj način otvaranje novih radnih mesta, dizajn, razvoj i implementaciju ključnih regionalnih projekata, prikupljanje i analizu svih relevantnih podataka u vezi sa razvojem u regionu, i promocija i opšte zastupanje u regionu i raznih institucija u njemu.\nCilj 1. Da preuzme vodeću ulogu u u procesu strateškog planiranja i razvoju regiona, olakša partnerstvo i saradnju među predstavnicima iz svih sektora javnog, privatnog i civilnog društva.\nCilj 2. Da pruži pomoć u rešavanju potreba privatnog sektora u regionu i na taj način otvaranje novih radnih mesta.\nCilj 3. Da bude vodeća snaga u razvoju i upravljanju regionalnim projektima koji podstiču socio-ekonomski razvoj regiona.\nCilj 4. Da radi kao „banka znanja” o svim pitanjima u vezi sa regionom, uključujući razvoj baze podataka o ključnim domaćim stručnjacima.\nCilj 5. Da promoviše, lobira i radi kao zastupnik za region na nacionalnom i međunarodnom nivou koji objašnjavaju razumevanje problema uz podršku potrebnih podataka i dokaza.


Tanjug 22. oktobra 2019. 19:36\nPARIZ – Kultura je ključ naše egzistencije i verujem da Unesko može da igra značajniju ulogu u tom delu naših života, poručio je večeras reditelj Emir Kusturica.\nKusturica je uoči predavanja u sedištu Uneska na temu kulturne različitosti za Tanjug rekao da je za Srbiju veoma važno da bude aktivna u ovoj organizaciji, da pokreće teme koje su u njenom interesu jer je, kaže, Srbija stara zemlja koja mora da sačuva svoje nasleđe, o kome brine UNESCO.\n“Lako je pričati o kulturi razlikovanja i o različitim kulutrama kad ste u velikoj kolonijalnoj zemlji u kojoj filozofi kao što je Bernar Anri Levi imaju puno razumevanja za druge, ali čim dođu na to mesto, na kojem bi trebalo da bude razvijen život kulturološke različtosti, oni odmah prizivaju topove, avione i ratovanje. To je licemerno i trebalo da im skrenemo pažnju na tu njihovu osobinu”, kaže Kusturica.\nZa koncert, koji će reditelj kojeg je proslavio Kan i koga voli francuska publika, održati sa svojim No smoking orkestrom u zgradi Uneska, na koji je pozvano oko 1.200 zvanica, kaže da je prilika da se kroz muziku pokaže jednu vrstu originalnosti koja može da bude deo svetskog koncepta.\n“To je neka vrsta muzike koja se ne svira često u svetu. To je eklektički obrazac muzike koja je nastajala vekovima na tlu na kojem živimo i raznoliku su motivi i harmonije ujedinjene u jednu novu celinu”, rekao je Kusturica.\nDodaje da su srpski umetnici koncentrisani uglavnom na srpsko tržište i ne parcipiraju mnogo u velikom svetu.\n“Utoliko je svaka prilika da se negde pojavimo i nešto kažemo dobra, a naročito u Unesko, jer nam je važna zastita mnoštva naših spomenika i tragova kuluture i civilizacije, za koju je neopodnodna briga i zaštita”, poručuje Kusturica.\nKusturica se i tokom predavanja osvrnuo na to koliko Unesko može da pomogne navodeći da se nada da će ubuduće igrati značajniju ulogu u rešavanju problema kulture\n“Kultura je ključ naše egzistencije. I verujem da Unesko može da igra značajniju ulogu u tom delu naših života”, rekao je Kusturica.


Za mjesec dana Sarajevo će, u organizaciji školskog centra „Bloom“, biti domaćin prvoj konferenciji u regiji Balkana koja se bavi promocijom holističkog načina obrazovanja. Konferencija „Educating for Wholeness (EfW)“ (Obrazovanje koje razvija kompletnu ličnost ). Ovaj događaj će u periodu od 12. do 14. maja okupiti svjetski poznate eksperte iz oblasti obrazovanja i razvoja djeteta, koji će voditi interaktivna predavanja sa prosvjetnim radnicima, roditeljima, predstavnicima javnih ustanova i svima koji vjeruju da je podsticanje procesa unutrašnjeg razvoja pojedinca od ključnog značaja na putu stvaranja zdrave ličnosti. Holistički edukatori cijene i koriste sve načine učenja, shvatajući da ono što odgovara jednoj osobi ne mora odgovarati i drugoj, te prepoznaju različite potrebe bića u razvoju. EfW je jedinstvena konferencija u regiji koja se bavi promocijom holističkog obrazovanja, bez isticanja jedne specifične metode, već nudi najbolje od svih obrazovnih metoda na jednom mjestu.\nProgram konferencije će biti realizovan u više sala paralelno tokom tri dana. Pored kvalitetnog konferencijskog programa, učesnicima je na raspolaganju i izložbeni salon sa ponudom izlagača iz regiona. Službeni jezik konferencije je engleski. Za registraciju i dodatne informacije: education@bloom.edu.ba.


Federer odustao od mogućeg susreta sa Đokovićem – Borba\nFederer odustao od mogućeg susreta sa Đokovićem\nNovak Đoković i Rodžer Federer su poslednji put ukrstili rekete na Australijan openu 2020. godine, a kako stvari stoje priliku za novi okršaj imaće tek na Rolan Garosu, s obzirom na to da je Švajcarac odustao od predstojećeg turnira u Madridu.\nIako je bilo najavljeno da će u španskoj prestonici učestvovati svi članovi „velike trojke“, Federer je odlučio da se povuče i da se za naredni Grend slem turnir priprema u domovini, gdje će nastupiti na turniru u Ženevi.\nFederer je odustao i od učešća u Rimu i naveo da će se u narednom periodu fokusirati na treniranje na terenima sa šljakastom podlogom.\n„Srećan sam što mogu da objavim da ću igrati u Ženevi i Parizu, a do tada ću koristiti vrijeme za trening“, objavio je Federer.\nPodsjetimo, početkom aprila ove godine organizatori turnira u Madridu su objavili da su učešće potvrdili, uz Federera, Novak Đoković i Rafael Nadal, što je trebalo da bude jedinstvena prilika da se lideri svetskog tenisa sretnu na takmičenju koje ne spada u grupu Grend slemova.\nInicijalna Federerova odluka da se prijavi za Madrid je bila iznenađujuća i u tom momentu, šljaka mu nije omiljena podloga, a povratak posle duge pauze ide postepeno i veteran ne želi da svoje tijelo izlaže prevelikim naporima.\nIznenađenje je bilo i Novakovo ime, ranije su se pojavljivale informacije da neće željeti da nastupi u Madridu, ali je njegovo učešće potvrđeno i navijači su se nadali da će vidjeti novi okršaj sa Federerom, međutim – to neće biti slučaj, bar do Rolan Garosa.\nGeneral: Operacija u Avganistanu najkrvavija za njemačku vojsku od Drugog svetskog rata\nFudbalski sudija izvršio samoubistvo: Dijelio pravdu na vječitom derbiju


Od večeras kažnjavanje osoba bez kovid propusnica - Radio televizija Pančevo\n25. oktobra 2021. 25. oktobra 2021. 0143\nTokom vikenda Sekretarijat za inspekcijske poslove grada Pančeva je delovao preventivno kada su u pitanju kovid sertifikati. Prema uredbi koja se sprovodi od 23. oktobra za ulazak u ugostiteljske objekte neophodan je ovaj dokument.\nSekretarijat za inspekcijske poslove grada Pančeva od ovog vikenda je poočeo da sprovodi mere propisane uredbom donetom prošle nedelje, a ttiče se kovid sertifikata. Prema njoj sva lica koja se nalaze u ugostitelajskom objektiu posle 22 sata moraju da imaju ovaj dokument. Prema rečima Bobana Đurđeva, sekretara Sekretarijat za inspekcijske poslove grada Pančeva oni u subotu i nedelju delovali preventivno, kao što je i propisano Uredbom.\nPrema rečima Bobana Đurđeva ljudi su dobro informisani što se tiče ove uredbe i svi imaju kovid redare. Njihov zadatak j da kontrolišu lica koja ulaze u ugostiteljske objekte i da li imaju neophodan dokument.\nPrisetimo se od 23. oktobra uvedene su kovid propusnice za ulazak u ugostiteljske objekte nakon 22 sata i za njih postoji rok trajanja210 dana od poslednje doze vakcine. Neophodna je potvrda druge, odnosno treće vakcine kako bi neko imao validan kovid sertifikat. Ako neko nema kovid propusnicu, možete priložiti negativan PCR test ne stariji od 72 sata, kao i antigenski test ne stariji od 48 sati. Ukoliko je neko preležao kovid u prethodnih sedam meseci, a nije vakcinisan, može da priložit negativan antigenski test, koji je validan 48 sati.


Vodič za kupovinu softvera\nIzbor CAD/CAM/PLM softvera nije kao kupovina operativnog sistema. Softver dosta košta i ako ga koristite kao crtaću tablu, preplatili ste ga, ali ako se softver implementira tako da vam štedi vreme, novac i omogućava vam da dobijete poslove koje do sada niste mogli raditi, onda je povrat investicije predvidiv i garantovan. Ali za dobru implementaciju potrebno je iskustvo isporučioca na našem tržištu, obuka vaših ljudi i kontinuirana podrška u radu, a iza svih tih stvari mora stajati veliki i dobro organizovan tim!\nVeoma je važno da vidite da softversko rešenje funkcioniše kod drugih firmi iz vaše ili srodne industrije sa kojima delite slične procese i tehnologije.\nPogledajte na linku ispod neke od njih, a na zahtev vam možemo predstaviti rešenja koja najbliže odgovaraju vašem poslovanju..\nNajbitnije jeste da rešenje pruža podršku za vaše trenutne zahteve, ali i da ima potencijal da prati vaš razvoj nadogradnjom i proširenjem paketa kako ne biste na svakih par godina dve ponovo gubili vreme na evaluacije ako izaberete rešenje koje nije dovoljno fleksibilno i sposobno da prati razvoj vašeg biznisa.\nZato pre kupovine pogledajte tipove paketa, module, listu funkcionalnosti, dodatna softverska rešenja, mogućnosti integracije..\nTako ćete uz našu pomoć moći da sagledate šta je potrebno odmah, šta je prvi sledeći korak, a šta su rešenja u koja ćete investirati sledećem koraku.\nScenarija je bezbroj, ali obično se svodi na CAD/CAM rešenje u prvoj fazi, zatim se proširuje na rešenja za upravljanje dokumentacijom i timski rad, simulacije, kreiranje tehničkih uputstava, kabliranje i PCB, vizuelizacije, upravljanje varijantama proizvoda, itd.\nTakođe, prema vašoj industriji odabraćete i koja je to softverska paleta koja je optimalna za vaše potrebe, koja ispunjava standarde vaše industrije, itd.\nSolfins u ponudi ima i SOLIDWORKS i CATIA Dassault Systemes palete proizvoda i možete izabrati jedno rešenje, ili kombinovanu primenu obe palete softvera uz SolidCAM za programiranje CNC mašina, pa i druge softvere i hardver za skeniranje, reverzni inženjering, 3D štampu, itd.\nSolidWorks paleta softvera >>\nCATIA Dassault Systemes >>\nDraftSight (kupi online) >>\nSolidCAM za CNC mašine >>\nSWOOD za proizvodnju nameštaja >\nLicenciranje softvera i ranije je bilo kompleksno za brzo razumevanje, a sa pojavom "cloud" rešenja opcije su dodatno iskomplikovale: desktop ili cloud licenca, nezavisne ili mrežne licence, upravljanje dokumentacijom kroz PDM ili kroz 3DEXPERIENCE platformu, Professional ili Premium CAD paket, Premium ili Professional paket sa dodatnim specijalizovanim softverom u punoj funkcionalnosti koji je u svom nižem paketu uključen uz CAD Premium, koji deo posla ide preko jednog a koji preko drugog CAD softvera da na kraju mogu da se spoje, koji moduli su potrebni za vaše CNC mašine a koji za robote..\nMožda će vam biti interesantno da odmah i sami prođete kroz pakete, sagledate šta koji pruža korisniku, i da spremite što više konkretnih pitanja na koja ćemo vam odgovoriti u direktnoj komunikaciji.\nSOLDIWORKS licenciranje >>\nCATIA V5 >>\nPodržane CNC mašine >>\nDassault Systemes je kompanija koja, na primer, isporučuje kompletna softverska rešenja za "sve što leti", od Boeing-a i Airbus-a, preko američke i ruske vojne industrije, čiji softveri su implementirani i kod većine firmi u automobilskoj industriji koje se sa svojim lancem dobavljača oslanjaju na tehnologije ove kompanije. Bez kompanije Dassault Systemes avioni prestaju da lete, automobili prestaju da se prave i sve ostale industrije ne bi mogle da zamisle svoju egzistenciju.\nPoslednjih godina kompanija se proširila čak i u sektor medicine pa je zanimljivo da je nekoliko CoVid vakcina i razvijeno u tako kratkom vremenu upravo zahvaljujući softverima iz Dassault Systemes-a, u čijem vlasništvu su brendovi kao što su CATIA, Simulia, Delmia, Enovia, BioVia, GeoVia, SOLIDWORKS, itd.\nKombinacija sopstvenog višedecenijskog razvoja i dobro planiranih akvizicija čini da akcije kompanije Dassault Systemes neprestano rastu (DASTY - berzanska skraćenica za Dassault Systemes, a ispod su dve slike koje dosta govore o uspehu kompanije 1998-2018 i 2016-2021).\nP.S. Solfins prema ovakvim parametrima bira i sve druge partnere i sva druga rešenja koja nudi na našem tržištu - za softvere, 3D štampu, 3D skenere, jer je i nama pouzdanost naših dobavljača i partnera od ključne važnosti za uspeh naših klijenata a samim tim i za naš uspeh, a to podrazumeva da svako isporučeno rešenje ima podršku godinama i decenijama kasnije.\nUpoznati ste i treba vam samo ponuda?\nVeć ste korisnik, poznajete pakete, samo vam trebaju nove ponude za konkretni softver - npr. "jedna trajna SolidWorks Premium mrežna licenca uz dodatno mesto za PDM Professional korisnika"?\nPošaljite upit na ovim linkovima:\nSOLIDWORKS cene >>\nCATIA Dassault Systems cene >>\nSolidCAM cene >>\nTražite prvu ponudu za softversko rešenje\nU potpunosti razumemo nedoumice koje imate jer ceo ovaj proces prošli smo sa preko 300 firmi za preko 10 godina isporuke savremenih softverskih rešenja.\nNevažno da li ste mala firma ili kompanija, da li vam treba 1 licenca za 1 zaposlenog ili želite kompletnu implementaciju savremenih tehnologija za sve sektore u svojoj firmi - u oba slučaja reč je o okosnici vašeg biznisa i tako ćemo i pristupiti analizi, sastancima i konsultacijama, predlozima i ponudama..\nSoftver koji vas zanima:\nDodatne informacije o vašem upitu:


Plate direktora u javnom sektoru ograničene na 3.000 KM\nBANJALUKA – Vlada Republike Srpske utvrdila je Prijedlog ugovora o radu između poslodavca i direktora javnih preduzeća i izvršnih direktora u tim preduzećima, kojim je regulisano da plata direktora, zajedno sa ostalim primanjima po osnovu radnog odnosa, ne može biti veća od 3.000 KM, uvećana za 0,5 odsto za svaku navršenu godinu radnog staža i pripadajuće poreze i doprinose.\nUgovorom je regulisano i da plata ne smije biti veća od 2.500 KM za izvršne direktore, uvećana za 0,5 odsto za svaku navršenu godinu radnog staža i pripadajuće poreze i doprinose.\nVlada je obavezala predstavnike državnog kapitala i nadzorne odbore u javnim preduzećima da, u roku od 30 dana od dana donošenja ovog zaključka, ponude na potpis, direktorima i izvršnim direktorima javnih preduzeća predmetne ugovore.\nObavezuju se upravni odbori u javnim ustanovama i vanbudžetskim fondovima da pristupe redefinisanju ugovora o radu sa direktorima, na način da se utvrdi iznos plate direktora, koji ne može biti veći od plata direktora republičkih uprava i republičkih upravnih organizacija.\nPlate zamjenika i pomoćnika direktora u javnim ustanovama treba da se usaglase sa platama zamjenika i pomoćnika direktora republičkih uprava i republičkih upravnih organizacija.\nVlada je na današnjoj sjednici zadužila ministre i direktore agencija i direkcija, koje su osnovane za provođenje aktivnosti iz resorne nadležnosti ministarstava, a čije plate nisu regulisane Zakonom o platama zaposlenih u organima uprave Republike Srpske, da donesu akte o platama direktora.\nIz Vlade Srpske napominju da te plate ne mogu biti veće od plata direktora republičkih uprava i republičkih upravnih organizacija.\nMinistarstvo zdravlja i socijalne zaštite Srpske zaduženo je da u saradnji sa direktorima ustanova u zdravstvu izvrši analizu plata članova menadžmenta tih ustanova i njihove usaglašenosti sa Zakonom o platama zaposlenih u javnim ustanovama u oblasti zdravstva Srpske, te da eliminiše eventualna odstupanja.\nVlada je zadužila nadležne organe u javnim preduzećima, ustanovama, agencijama i vanbudžetskim fondovima da utvrde visinu iznosa naknade za rad članova nadzornih i upravnih odbora, koji ne može biti veći od 500 KM.\n„Predstavnici `Akcijskog fonda Republike Srpske` i `Fonda za restituciju Srpske` u skupštinama akcionara nemaju pravo na naknadu za svoj rad“, saopšteno je iz Biroa Vlade za odnose s javnošću.\nIz Vlade poručuju da je za svako angažovanje direktora, zamjenika direktora i pomoćnika direktora javnih ustanova, vanbudžetskih fondova, agencija i direkcija u upravnim i nadzornim odborima neophodno pribaviti prethodnu saglasnost Vlade.\nVlada Republike Srpske donijela je zaključak u vezi službenih putovanja u inostranstvo direktora republičkih uprava, republičkih upravnih organizacija, javnih ustanova, javnih preduzeća i fondova, prema kojem direktori, za svako službeno putovanje u inostranstvo, treba da traže saglasnost Vlade, kao i da u roku od sedam dana od tog putovanja dostave pisani izvještaj Vladi Srpske.